Dövlət Proqramından irəli gələn vəzifələr uğurla yerinə yetirilmişdir\nNəşr edilib 28.01.2020 09:20\n“2016-2020-ci illərdə Naxçıvan Muxtar Respublikasında meyvəçiliyin və tərəvəzçiliyin inkişafı üzrə Dövlət Proqramı”nda nəzərdə tutulan vəzifələrin yerinə yetirilməsi muxtar respublikada əhalinin keyfiyyətli meyvə və tərəvəz məhsulları ilə təminatına imkan verir. Dövlət proqramında qarşıya qoyulan vəzifələrin icrası 2019-cu ildə də davam etdirilmişdir. Belə ki, Kənd Təsərrüfatı Nazirliyinin “Araz” Elm İstehsalat Birliyinin Ordubad və Şərur dayaq məntəqələrində ümumilikdə muxtar respublikanın torpaq iqlim şəraitinə uyğunlaşmış, yüksək məhsuldarlığa malik 372 meyvə sortunun və Birliyin həyətyanı kolleksiya bağında isə üzümün 54 sortunun genetik fondu toplanmışdır. Toplanmış toxumların gələcəkdə artırılması üçün həmin sortların çoxaldılaraq torpaq mülkiyyətçilərinə paylanması və yeni bağların salınması ilə əlaqədar olaraq “Araz” Elm İstehsalat Birliyinin Toxum bankına verilmişdir. Meyvə bağlarına qulluq göstərilməsinə dair aparılan elmi-tədqiqat işləri çərçivəsində 8 elmi məqalə, 30 buklet informasiya bülleteni hazırlanmış və rayon qəzetlərində 13 məqalə dərc edilmişdir. Azərbaycan Milli Elmlər Akedemiyasının Naxçıvan bölməsində muxtar respublikada meyvəçiliyin inkişaf etdirilməsi, genişləndirilməsi, ümumiyyətlə bağçılıq mədəniyyətinin dünya standartları səviyyəsinə yüksəldilməsi məqsədilə 2 monoqrafiya, 1 kitab, 19 elmi məqalə və 3-ü xarici dildə olmaqla 17 konfrans materialı nəşr edilmişdir. Naxçıvan Dövlət Universitetində “Naxçıvan Muxtar Respublikası florasının yabanı tərəvəz bitkiləri” adlı monoqrafiya və “Mədəni bitkilərin mənşəyi” adlı dərslik çap olunmuşdur.\nBu dövrdə tərəvəz əkini sahələrinin genişləndirilməsinə də diqqət artırılmış, muxtar respublikada 2019-cu ildə 3228 hektar ərazidə kartof, 6246 hektar ərazidə tərəvəz əkini həyata keçirilmişdir.\nƏhalini ilboyu meyvə-tərəvəz məhsulları ilə təmin etmək muxtar respublikada aqrar sahədə həyata keçirilən əsas tədbirlərdəndir. Müasir istixana komplekslərinin yaradılması ilin istənilən fəslində bazarın tələbatının ödənilməsinə imkan verir. Özəl investisiya qoyuluşu hesabına Babək rayonunun Nəcəflidizə kəndində 1950,0 kvadratmetr istixana təsərrüfatının yaradılması, Şərur rayonunun Çərçiboğan kəndində 1,3 ha sahədə qızılgül əkininin həyata keçirilməsi başa çatdırılmışdır.Dövlət maliyyə dəstəyi hesabına Şərur rayonunun Ələkli kəndində 640 kvadratmetr istixana təsərrüfatının, Babək rayonunun Məzrə kəndində 1,0 ha ərazidə salınmış üzüm bağının və Ordubad rayonunun Qoşadizə kəndində 50 kvadratmetr limon istixana təsərrüfatının yaradılması davam etdirilmişdir. 2019-cu ildə istixana təsərrüfatının yaradılması məqsədilə bir layihəyə 15000,0 manat həcmində dövlət maliyyə dəstəyi göstərilmişdir.\nMeyvəçiliyin və tərəvəzçiliyin inkişafında vacib məsələlərdən biri də müasir meliorasiya və irriqasiya sistemlərinin qurulmasıdır. Ötən il bu sahədə bir sıra tədbirlər görülmüş, Kəngərli rayonunun Yurdçu kəndi ərazisində 59,4 ha sahədə qapalı suvarma şəbəkəsinin tikintisi başa çatdırılmışdır. Yaşıllıqların suvarılması üçün Şərur, Babək, Culfa, Şahbuz, Ordubad, Sədərək və Kəngərli rayonları ərazilərində müxtəlif diametrli borularla, ümumilikdə, 61,56 kilometr suvarma xətti çəkilmiş, mövcud suvarma xətləri təmir edilmişdir.\nMeyvəçiliyin və tərəvəzçiliyin davamlı inkişaf etdirilməsinə münbit şərait yaradan amillərdən biri də əldə olunan məhsulun soyuducu anbarlarda saxlanılmasıdır. 2019-cu ildə dövlət maliyyə dəstəyi və özəl investisiya qoyuluşu hesabına Şərur rayonunun Sərxanlı, Cəlilkənddə, Yuxarı Aralıq, Danyeri kəndlərində ümumi tutumu 1040 ton olan soyuducu anbarların genişləndirilməsi, Yengicə, Çərçiboğan, Çomaxtur, Zeyvə, Düdəngə kəndlərində ümumi tutumu 2000 ton olan yeni soyuducu anbarların tikintisi başa çatdırılmışdır. Babək rayonunun Nehrəm kəndində “Sumqala Tikinti Təchizat” MMC tərəfindən 2500,0 ton tutumu olan soyuducu anbarın, özəl investisiya qoyuluşu hesabına Şərur rayonunun Yuxarı Aralıq kəndində 125 ton tutumu olan soyuducu anbarın yaradılması davam etdirilmişdir. 2019-cu ildə soyuducu anbarın yaradılması üzrə 2 layihənin maliyyələşdirilməsinə Sahibkarlığın İnkişafı Fondu tərəfindən 65 min manat həcmində dövlət maliyyə dəstəyi göstərilmişdir.\nİstehsalçıların fəaliyyətinin stimullaşdırılması, əhalinin mövsümi kənd təsərrüfatı məhsullarına olan tələbatının ödənilməsi və qiymətlərin tənzimlənməsi məqsədilə soyuducu anbarlara 5900 ton meyvə-tərəvəz məhsulları tədarük edilmişdir. Bu məhsulların keyfiyyəti daim nəzarətdə saxlanılmış, 158 halda orta nümunələr götürülərək təhlil edilmişdir. Həmçinin sahələrdə yetişdirilən bostan-tərəvəz məhsullarının bazarlara təklif edildiyi nəzərə alınaraq 1062 halda səyyar laboratoriya analizləri aparılmış, istehsalçılarla maarifləndirmə tədbirləri davam etdirilmişdir. Antiinhisar və İstehlak Bazarına Nəzarət Dövlət Agentliyi tərəfindən istehsal olunan məhsullardan 137 halda keyfiyyət göstəriciləri yoxlanıldıqdan sonra sertifikatlaşdırılmış, 15 anbardan, 2 istixanadan, 35 bostandan və 43 satış obyektlərindən götürülmüş məhsulların 105 halda laboratoriya analizləri aparılaraq keyfiyyət göstəricilərinin standartların tələblərinə uyğunluğu müəyyən edilmişdir.\nİхtisaslaşmış meyvə və tərəvəzçilik təsərrüfatlarının, müasir emal, qablaşdırma müəssisələrinin yaradılması və ixracyönümlü məhsul istehsal edən sahibkarlara maliyyə dəstəyinin göstərilməsi istiqamətində tədbirlər 2019-cu ildə də davam etdirilmişdir. Sahibkarlığın İnkişafı Fondu tərəfindən kənd təsərrüfatı yönümlü 102 layihənin maliyələşdirilməsinə 1 milyon 553 min 100 manat dəyərində, o cümlədən meyvə-tərəvəz məhsullarının konservləşdirilməsi, meyvə qurusunun qablaşdırılması, yabanı növ bitkilərin tədarükü və meyvə araqlarının istehsalı sahələrinin yaradılması məqsədilə 9 layihəyə 67 min manat həcmində dövlət maliyyə dəstəyi göstərilmişdir.\nÖtən il əhali tələbatının ucuz və keyfiyyətli məhsullarla ödənilməsi məqsədilə Naxçıvan şəhərində və rayon mərkəzlərində həftənin şənbə günləri kənd təsərrüfatı, emal sənayеsi məhsullarının satışı yarmarkası təşkil olunmuş, yarmarkaya kənd təsərrüfаtı məhsulları ilə yanaşı, ailə təsərrüfatıları, yerli istehsal müəssisələri, soyuducu anbarlar və istixana təsərrüfatları tərəfindən müxtəlif çeşiddə məhsullar çıxarılmışdır. Muxtar respublikada ənənəvi kənd təsərrüfatı sahələrindən biri də üzümçülükdür. Son illərdə bu sahənin inkişaf etdirilməsi də diqqət mərkəzində saxlanılıb. Babək rayonunun Nehrəm kəndində mövcud üzüm bağı genişləndirilərək 150 hektara çatdırılmışdır.\nQeyd olunan dövrdə əkinçilik üçün yararlı olmayan torpaq sahələrində meliorativ tədbirlərin görülməsi və yeni meyvə bağlarının salınması da diqqətdə saxlanılmışdır. 2019-cu ildə Kəngərli rayonunda salınmış püstə bağında mədəni bağçılığın inkişafı, məhsuldarlığın artırılması məqsədilə 500 ədəd calaq olunmuş püstə fidanı sahəyə əkilmiş, 500 ədəd yüksək məhsuldarlıqlı calaqüstü Türkiyə Respublikasından gətirilərək püstə tinglərinə calaq edilmişdir. Ərazinin 6,0 ha sahəsində 1100 ədəd dibçəkdə yetişdirilmiş püstə fidanı, 4,0 ha sahədə isə 2,0 kq püstə toxumları ilə bərpa işləri aparılmışdır.\n2019-cu ildə Heydər Əliyev Su Anbarının ətrafında 0,5 ha, Məzrə kəndi yaxınlığında Naxçıvançay vadisində 0,5 ha, Rüstəm Dövlət Meşəsinin yuxarı hissəsində Naxçıvançay vadisində 1,0 ha, Kültəpə Dövlət Meşəsi yaxınlığında Naxçıvançay vadisində 1,5 ha, Biçənək kəndinin ərazisində Naxçıvançay vadisində 0,5 ha sahədə meyvə bağları salınmışdır.\nNaxçıvançay vadisi boyu 3,0 ha, Əlincəçay vadisi boyu 2,0 ha, Gilançay vadisi boyu 8,0 ha sahədə yabanı meyvə və giləmeyvə, həmçinin mədəni meyvə toxumlarından istifadə edilməklə toxumla əkin aparılmışdır. Əkin-bərpa işlərində 7975 ədəd müxtəlif növ meyvə tinglərindən və 117,0 kq meyvə və giləmeyvə toxumlarından istifadə olunmuşdur.\nArazboyu düzənlik ərazilərdə salınmış meyvə bağlarında tinglərə aqrotexniki qaydada qulluq göstərilmiş, qurumuş və zədələnmiş tinglər bərpa olunmuşdur. Əkin-bərpa işlərində 5362 ədəd müxtəlif növ meyvə tingindən, 825 ədəd üzüm kolundan istifadə edilmişdir. Kənd təsərrüfatı istifadəsindən kənarda qalmış torpaq sahələrində meyvə bağlarının salınmasına ictimai marağın artırılması istiqamətində, ümumilikdə, 2019-cu il ərzində Naxçıvan Muxtar Respublikası ərazisində 252,3 ha (13,8 ha üzüm bağı olmaqla) sahədə meyvə bağları salınmış 225184 ədəd müxtəlif növ meyvə tingləri, 27200 ədəd üzüm kolu əkin dövrüyəsinə daxil edilmişdir. Muxtar respublika ərazisində meyvə tinglərinə, üzüm kollarına olan təlabatın davamlı təmin edilməsi, ərazinin torpaq və iqlim şəraitinə uyğunlaşdırılmış ting materialının yetişdirilməsi məqsədilə 4,2 ha ərazidə toxmacarlıq və qələmkökləndirmə sahələri yaradılmış, 567,0 kq badam, tut, alma, armud, heyva, gilənar, üzüm, cəviz toxumlarından istifadə olunmuşdur. Həmçinin 40000 ədəd üzüm, 38500 ədəd iydə qələmi əkilmiş, 3500 kiloqramdan artıq iqtisadi baxımdan əhəmiyyətli olan yerli məhsuldar meyvə sortlarının toxum materialı və yabanı meyvə və giləmeyvə toxumları tədarük edilmiş, bərpa işlərinin davamlı olaraq aparılması məqsədilə 5166 ədəd dibçəkdə ting yetişdirilmişdir. Aidiyyəti icra hakimiyyəti orqanları tərəfindən isə sığorta işinin əhəmiyyəti mövzusunda torpaq mülkiyyətçilərinin iştirakı ilə rayon, qəsəbə və kəndlərdə müvafiq seminarlar keçirilmiş, 2019-cu ildə 1591 vətəndaşa məxsus əkin sahəsi sığortalanmışdır.\nGeni dəyişdirilmiş və ya genetik modifikasiya edilmiş məhsullar, onların milli iqtisadiyyata və milli genofondumuza ziyanı, insanların sağlamlığına mənfi təsiri, belə məhsulların muxtar respublikaya idxalına yol verilməməsi barədə xarici iqtisadi fəaliyyətlə məşğul olan biznes subyektləri ilə görüşlər zamanı maarifləndirmə işi aparılmış, üzərində geni dəyişdirilmiş məhsul olması haqqında məlumatlar olan mallara nəzarət gücləndirilmişdir.Naxçıvan Gömrük Ekspertizası İdarəsi tərəfindən daha çox geni modifikasiya olunması ehtimal olunan məhsulların siyahısı hazırlanaraq gömrük sərhəd buraxılış məntəqələrinə təqdim edilmiş, genetik modifikasiya olunmuş məhsulların analizlərinin aparılmasına başlanılmış və muxtar respublikaya idxal olunan qida məhsullarının markalanmasına ciddi nəzarət edilmişdir.\nDövlət proqramına uyğun olaraq muxtar respublikada şoranlaşmış və qrunt sularının üzə çıxması nəticəsində əkin dövriyyəsindən çıxmış torpaq sahələrinin əkin dövriyyəsinə qaytarılması və bu prosesin qarşısının alınması üçün torpaq mülkiyyətçiləri arasında maarifləndirmə işləri aparılmış, Şərur, Culfa, Babək, Sədərək rayonlarında bataqlaşan və şoranlaşan torpaq sahələrində kollektor-drenaj şəbəkəsinin bərpasına başlanmış, proqramın qəbulundan ötən dövr ərzində 142,36 km kollektor, 21,47 km açıq drenaj lildən təmizlənmiş, 31,78 km yeni açıq drenaj, 4,12 km yeni qapalı drenaj tikilmişdir.\nTingçilik təsərrüfatlarının fəaliyyətinin genişləndirilməsi məqsədilə 2019-cu ildə Şərur rayonunda 5 sahibkar 8,0 ha qədər, Babək rayonunda isə 3 sahibkar 4,0 ha əkinəyararlı torpaq sahəsində yaratdığı tingçilik təsərrüfatında müxtəlif meyvə növlərinin məhsuldar sortlarından ting yetişdirməklə satışı həyata keçirilmişdir. Culfa rayon Kırna kəndində 0,5 hektar ərazidə 30000 ədəd üzüm tingi salınmaqla tingçilik təsərrüfatı yaradılmışdır.\nKənd təsərrüfatında ziyanverici və xəstəliklərə qarşı mübarizə tədbirlərinin və pestisidlərin satış şəbəkələrinin genişləndirilməsi diqqətdə saxlanılmış, 2019-cu il ərzində muxtar respublika üzrə 475 hektar yonca sahəsində zərərvericilərə, 1121 hektar taxıl və cavan meyvə bağlarında gəmiricilərə, 93 hektar kartof sahəsində Kolorado kartof böcəyinə, 8012 hektar taxıl sahəsində alaq otlarına, 21 hektar sahədə bəzək bitkilərinin zərərverici və xəstəliklərinə qarşı kimyəvi mübarizə tədbirlərinin aparılmasında torpaq mülkiyyətçilərinə metodik köməkliklər göstərilmişdir. Bu məqsədlə xarici ölkələrdən müxtəlif spektrli bitki-mühafizə dərmanları alınıb gətirilərək “Naxçıvan Aqrolizinq” Açıq Səhmdar Cəmiyyətinin mərkəzi və rayon bazarlarında yaradılmış apteklərində satışı həyata keçirilmişdir. Muxtar respublikanın torpaq və iqlim xüsusiyyətləri nəzərə alınmaqla torpaqlardan səmərəli istifadə edilməsi, əkinəyararlı torpaq sahələrinin məhsuldarlığının yüksəldilməsində intensiv amillərin rolunun artırılması, əkin dövriyyəsinə daxil olan torpaqların tərkibinin öyrənilməsi, torpaqların və əkinlərin rayonlaşdırılması diqqət mərkəzində saxlanılmışdır. Kəngərli rayonunda taxılçılıq, bostançılıq, tərəvəzçilik və meyvəçilik üzrə əkin atlası hazırlanmışdır.\nKənd təsərrüfatı məhsullarının tədarükü, satışı və emalı üzrə cəmiyyət və birliklərin yaradılmasının dəstəklənməsi məqsədilə muxtar respublikada ailə təsərrüfatı ilə məşğul olan şəxslərə informasiyaların verilməsi, maddi dəstək göstərilməsi, həmçinin onların potensialından cəmiyyətin iqtisadi həyatında səmərəli istifadə olunması məqsədilə Ailə Təsərrüfatları İctimai Birliyi təsis edilmişdir.


Bütün dünyada yay vaxtı ləğv edilərsə... - PSİXOLOQ RƏYİ\nBir neçə gün öncə Azərbaycanda ləğv olunsa da, dünyanın əksər ölkələrində mövcud olan yay vaxtına keçidlə əlaqədar olaraq saatlar geri çəkildi.\nHeç kimə sirr deyil ki, fəsil dəyişkənliyi ilə əlaqədar saatların geri və ya irəli çəkilməsi insan orqanizminə təsirsiz ötüşmür.\nYeri gəlmişkən, Avropa Komissiyası (AK) yay vaxtına keçidin ləğv olunmasının məqsədəuyğunluğu məsələsini öyrənir. Ola bilsin ki, bu proses ləğv olunsun.\nMaraqlıdır, görəsən, saatların fəslə görə irəli və ya geri çəkilməsi insan orqanizmində hansı fəsadlara gətirib çıxara bilər?\nPsixoloq Asəf Kərimov Cebhe.info-ya açıqlamasında qeyd edir ki, saatların çəkilməsi ən çox uşaqlara və yaşlı insanlara təsir göstərir:\n“Məktəbə gedən uşaqlarda bu, yuxu problemlərinin yaranmasına, günə uyğunlaşmada çətinliklərə və diqqətin yayınmasına səbəb ola bilir. Yaşlı insanlarda da həmçinin, bu dövrlərdə yuxusuzluq, daxili gərginlik, fizioloji narahatlıqlarının artması ilə əlaqəli psixoloji narahatlıqların baş qaldırması müşahidə edilir. Ümumiyyətlə, daha çox meteohəssas, ürək, təzyiq problemləri olan insanlar narahatlıq duyurlar ki, bu da insanın stress vəziyyətinə girməsinə və münasibətlərdə gərginliklərə gətirib çıxara bilir”.\nPsixoloqun qeyd etdiyi bu məqamların əsasında isə insan orqanizmində mövcud olan bioloji saat və saatın çəkilməsi ilə əlaqədar olaraq baş verən uyğunsuzluq, yəni orqanizmin özü-özünü tənzimləməsində müəyyən problemlərin yaranması durur. Psixoloq eyni zamanda qeyd edir ki, bütün bu təsirlər elə də ciddi fəsadlara yol açmır:\n“Normal insanda sadəcə fizioloji, bəzi narahatçılıqları olan insanlarda isə həm də psixoloji problemlərə səbəb ola bilir ki, bu da adətən bir həftə içərisində orqanizm tərəfindən tənzimlənir. Ona görə də də ötən il Nazirlər Kabinetinin qəbul etdiyi qərar məqsədəuyğundur”.\nQeyd edək ki, dünyada 120 ilə yaxındır tətbiq edilən bu prosedur ötən ildən Nazirlər Kabinetinin qərarına əsasən Azərbaycanda ləğv olunub.\noxunma: 1069 Tarix: 01-11-2017 17:42


Dost Roma, "qara maskalılar", çirklənən Xəzər və Manaf fəlsəfəsi\n08:39 01 Aprel 2020\n18:12 24.02.2020 (Yenilənib 18:39 24.02.2020) Qısa URL\n7x7 həftənin əsas hadisələrinə işıq tutur\nƏn böyük qlobal ticarət tərəfdaşı ilə yeni imkanlar\nBu həftə Azərbaycan Prezidenti İlham Əliyev İtaliyada dövlət səfərində oldu.\nİtaliyanı Azərbaycana ticari mənada ən böyük xeyir verən ölkə adlandıra bilərik. Belə ki, bu ölkə Azərbaycan neftinin əsas alıcısı olmaqla ticarət tərəfdaşlarımız arasında ilk yerdə qərarlaşıb. İşlər planlaşdırıldığı kimi getsə, 2020-ci ilin sonunadək Cənub Qaz Dəhlizinin sonuncu seqmenti TAP işə düşəcək və bu kəmər Azərbaycan qazını Avropa bazarlarına çıxaracaq. Bu zaman yenə də ən böyük alıcı məhz İtaliya olacaq.\nHəftənin fotoları: butulkadan maska, parçalanan təyyarə və Əfqanıstanda qar\nDövlət başçısının səfəri göstərdi ki, tərəflər qeyri-neft sektorunda da əməkdaşlığın şaxələndirilməsində maraqlıdır və bunun üçün kifayət qədər potensial görünür.\nÖtən həftənin ən çox müzakirə olunan məsələsi, şübhəsiz ki, DTX-nın Neftçala əməliyyatı idi. Rayon İcra Hakimiyyətinin başçısı İsmayıl Vəliyevin və rayonun bəzi strukturlarının rəhbərlərinin saxlanılması ilə müşayiət olunan əməliyyat əməlli-başlı rezonans doğurdu. Sosial şəbəkələrdəki reaksiyalardan hiss olunurdu ki, hadisə bütün cəmiyyətə xoşbəxtlik hormonları ötürüb və əksəriyyət "qara maskalılar"ı öz şəhərində, rayonunda da səbirsizliklə gözləyir...\nQarabağ Avropanın mərkəzində\nÖtən həftə dünyanın 30-a yaxın ölkəsində fəaliyyət göstərən diaspor təşkilatlarının təşəbbüsü və Almaniya Azərbaycanlıları Alyansının təşkilatçılığı ilə Almaniyanın Berlin şəhərindəki Brandenburq qapıları yaxınlığındakı Paris meydanında Xocalı Soyqırımının 28-ci ildönümü ilə əlaqədar Ümumavropa Qarabağ mitinqi keçirildi.\nBəli, hansısa qapalı məkanlarda özümüzünkülərin iştirakı ilə keçirilən dəyirmi masalar, konfranslar, ölkə daxilindən öz dilimizdə dünyaya etdiyimiz çağırışlar, öz dilimizdə öz saytlarımızda yazdığımız təşviqat xarakterli yazılar heç kimin diqqətini çəkmir, hədəfə dəymir, bir çox hallarda formal və ya hesabat xarakteri daşıyır.\nBerlində keçirilən bu aksiya ənənəsini davam etdirməli, bu cür kütləvi tədbirləri Avropanın digər böyük şəhərlərində də təşkil etməli, bu aksiyalarda yerli ictimaiyyətin iştirakına nail olmalı, dünya mediasında həqiqətlərimizi yaymağa çalışmalıyıq...\nBir neçə gün öncə tarixçilərimizdən biri yerli televiziyalardan birində Paşinyana çağırış edirdi... Baxmayaraq ki, dəyərli faktları sadalayırdı, ancaq nə erməni, nə dünya ictimaiyyətinin marağındadır ki, həmin faktları tərcümə edib, başa düşsün. Heç kim başqalarının faciəsini araşdırmaqda maraqlı deyil. Məsələn, biz hələ ən populyar münaqişə ocaqlarından biri Kəşmir konfliktinin detallarını nə qədər bilirik?! Odur ki, təbliğat, məlumatlandırma vasitələri müasirləşdirilməli, daha toxunan, daha inandırıcı olmalıdır.\nEkologiya və Təbii Sərvətlər Nazirliyi Xəzərin çirkləndirilməsi ilə bağlı aparıdığı monitorinqlərin nəticələrini açıqladı. Məlum oldu ki, Xəzəri ən çox çirkləndirən axarlar Suraxanı rayonu və Sumqayıt şəhər H.Z.Tağıyev adına qəsəbənin sahil zolağındadır. Müəssisə və təşkilatlarda, fərdi yaşayış evlərində formalaşan tullantı sular bir neçə axar vasitəsilə birbaşa Xəzər dənizinə tökülür.\nBildirilib ki, Abşeron yarımadasının sözügedən ərazilərində keçirilən monitorinqlərin və aparılan analizlərin nəticəsi bunu deməyə əsas verir ki, Xəzərə axıdılan tullantı sularda kimyəvi və bioloji çirkləndiricilərin, bağırsaq çöpü bakteriyalarının miqdarı normadan çoxdur.\nXatırlamağa dəyər ki, Azərbaycan içməli su ehtiyyatlarına görə regionun ən kasıb ölkəsidir. Eyni zamanda ölkəmiz bu baxımdan transsərhəd su axarlarından asılıdır.\nDünyada su hövzələri uğrunda mübarizənin genişləndiyi indiki dövrdə biz su mənbələrindən səmərəsiz istifadəni davam etdirməklə yanaşı, Xəzəri də çirkləndirməyə davam edirik. Əksər ərəb ölkələrinin duzlu dəniz suyunun təmizlənərək təsərrüfatda işlədilməsi ideyasını gec-tez biz də tətbiq etməli olacağıq. Su ehtiyyatlarımızın təxminən 70 faizinin sərhədlərimizdən kənardan daxil olduğunu nəzərə alsaq, su mənbələrinin strateji əhəmiyyəti bir qədər də aydın olar.\nATV kanalında qonaq olan Manaf Ağayev ''Mənim belə sakit görünməyimə baxmayın. Elə ola bilər ki, qadının bir kəlmə sözünə görə nəinki öldürmək, onun başını kəsə bilərəm. Mənim ailəm çox yaxşı bilir ki, bu yerdə bu sözü demək olmaz. Çünki Manaf döyər, öldürər, asar-kəsər'' – açıqlaması ilə gündəm yaratdı. Müğənni bu açıqlamasına görə hətta polisə də dəvət edildi.\nBu düşüncədə olan adamların verilişə "ekspert" ampluasında dəvət edilməsi görəsən, hansı məqsəd daşıyır?! Niyə görəsən, müğənnilər cəmiyyət üçün etalon, nümunə kimi təqdim edilir, mütəxəssislərin, psixoloqların, filosofların... bir sözlə, ziyalıların müzakirə etməli, fikir bildirməli olduğu mövzularda niyə manaflar ekspert kimi danışır?! M.Ağayev hansısa kütlə üçün yaxşı ifaçı da ola bilər, amma bizim konsultantımız o, olmalı deyil axı...\nZibil qutusundan tapılan qız\nSumqayıtda zibil qabından yeni doğulmuş körpənin meyiti tapıldı. Şəhərin 2-ci mikrorayon ərazisindəki zibil qablarından birindən yeni doğulmuş qız uşağının meyiti aşkar edildi.\nHadisənin detalları məlum olmasa da, ağıla gələn ilk versiyalardan biri cəmiyyətimizdə qız uşaqlarına olan münasibətdən qaynaqlanan imtinadır. Manaf Ağayev bu məsələdə günahkar deyil, tarixən qız uşaqlarına münasibətimiz xoşagəlməz dəyərlərlə möhkəmlənib. Hələ Dədə Qorqud dastanında belə bu münasibət öz əksini tapır.\nBakının Binəqədi rayonunda silahlı insident hadisəsi baş verib, Abıyev Əli Elxan oğlu Pərviz adlı şəxslə mübahisə zamanı tapança ilə güllələnib. Hadisəni törədən Pərviz güllələdiyi Ə.Abıyevə məxsus "Niva" markalı avtomobillə ərazidən qaçıb.\nGörünür, qəhrəman hansısa filmin təsiri altında olub.


"Cannes Lion" - reklam festivalının əsas mükafatı\n"Cannes Lion" - nüfuzlu beynəlxalq mükafat, eləcə də texnoloji nailiyyətlər bir sıra bir neçə kateqoriyalara reklam yaxşı istehsalçıları verilir. Bu festival dərhal yaradıcıları arasında, həm də adi tamaşaçılar və istifadəçilərin arasında yalnız çox populyardır. Bu ən uğurlu videolar dərhal İnternet atılan ki, buna görə də, təəccüblü deyil, və mərasim tam ev var idi.\n"Cannes Lion" ən uğurlu təqdimat video yaradıcıları ilə təltif olunur. İlk mərasim 1954-cü ildə keçirilib. Bu festival sonra bir neçə dəfə başqa ölkələrdə keçirilmiş, lakin 1977-ci ildən o, ardıcıl Fransanın Kann şəhərində təşkil etdi. Belə bir müsabiqə keçirilməsi ideyası onun populyarlıq reklam çox istehsalçıları çıxardı ciddi öz mərasimi haqqında düşünmək Festival həmkarı kimi anadan olub. Belə ki, marketinq və reklam sahəsində ən nüfuzlu ictimai hadisələrdən biri yaranmışdır.\n"Cannes Lion" bir neçə kateqoriyada verilir. qızıl, gümüş və bürünc medal var. Grand Prix - Bundan əlavə, Golden Lion sahiblərindən biri xüsusi mükafat alır. Münsiflər heyəti reklam fikir, həm də onun həyata keçirilməsini, həyata keçirilməsi yalnız qiymətləndirir. müsabiqə öz məhsullarını şirkətlərin təşviqi müxtəlif növ təqdim edir. Biz televiziya, çöldə, radio və digər reklam gedir. Bundan əlavə, xüsusi mükafat ən yaxşı reklam şəbəkələri, agentliyi istehsal studiya verilir. mükafat xeyriyyə sahəsində, məsələn, təqdim və digər kateqoriyalara qalibləri olunur. mükafat mərasimində ilə yanaşı, təşkilatçılar ustad dərsləri, təlim iştirakçıları üçün sosial hadisələr təşkil edir. nəzəri layihə hər kəs təqdim edə bilər, baxmayaraq ki, daha çox heç-dən festivalda, agentliyi təqdim olunur.\n"Cannes Lion" ölkəmizdə qəbul edilir. 1995-ci ildən paytaxtda il dövlət böyük şəhərlərində təqdimatlar keçirir bu təşkilatın xüsusi Rusiya nümayəndəsi işləyir. yerli reklam şirkətlərinin nümayəndələri dəfələrlə nüfuzlu mükafat üçün namizəd və əziz heykəlciyi qalib edilmişdir. Ən məşhur laureatları daxildir arasında, məsələn, şirkət "rupor", on mükafatlar və Grand Prix qazandı. Onun uğurla 2014-cü ildə Soçidə Olimpiya Oyunları zamanı həyata keçirilib. Ümumiyyətlə, 2011-ci ildən daxili agentliyi ardıcıl hədiyyələr qazanmaq.\nnüfuzlu film mükafatları analoq bir cür "Cannes Lions" dir. reklam Manufacturers sizin şirkətin nüfuzuna artırmaq, həm də öz cəfəngiyatdır həyata roll yalnız onları edirik. Həqiqətən, reklam iş cari faiz artır, bu mərasim tamaşaçıların milyonlarla cəlb bir çox orqanları üçün səhnədə, həm də havada deyil, yalnız özlərini ifadə etmək üçün bir real imkandır. Bütün sonra, bu festival bir yaxşı film, tam ev, bir çox tamaşaçı öz sevimli reklam işləri görmək üçün ciddi maraqlı və məşhur video fikir böyük bir məbləği əldə İnternet sürətlə yayılmışdır.\nXüsusilə nüfuzlu mükafat əlbəttə, qızıl "Cannes Lions" var. Qaliblər əslində, tezliklə məşhur olmaq coveted heykəlciyi aldı. Son illərdə münsiflər yerli istehsalçıların çox əlverişli deyil, lakin bu il reklam layihə Savings Bank Silver Lion aldı. Maraqlı ideya festivalda təqdir edilmişdir. layihəsi "küçələrinin" çərçivəsində Bank işçiləri uğurla SMS və ya xüsusi mobil proqram vasitəsilə köçürmələri üçün yeni kanal təşviq etmək ideyasını həyata var. Bunu etmək üçün, onlar bir müddət üçün müvafiq tədbirlər həyata keçirilir, və web saytları üçün ərizə toplanmış küçə ifaçılar, çevrildi. Success görə Savings Bank öz ideyalarını həyata keçirmək üçün olduqca yaxşı həll tapdı ki, əsasən əldə olunub. Müasir küçə incəsənət gənclər arasında çox populyardır və bu istiqamətdə çalışan sənətçilər, həmişə diqqəti cəlb edir. Buna görə də, onlar pul qəbul bankın müştəri qurbanları yaşayır. nəticə festivalda layiqli ikinci yer idi.\nŞaka - bu nədir?\nInisiator tə'siri - Bu ... başlanılması, ithaf\nRus əlamətləri. Rus xalqının hava ilə əlaqədar əlamətləri\nNə rəng bənövşəyi rəng gedir?\n"Qızıl Soffit" (mükafat): namizədləri və qalibləri\nInfraqırmızı işıq mənbələri: növləri, ərizə\nEv, xüsusiyyətləri və ekspert məsləhət müalicə: Bir diş əti üzərində absesi\nƏsəbi nevroz: xəyali sirr\nNecə öz əlləri ilə alma Akan?\nV. Titov, "baxmayaraq bütün ölüm" summary\nKim "Müharibə və Sülh" yazdı. "Hərb və sülh" - bir roman. roman qəhrəmanları "Hərb və sülh"\nXama ilə Multivarka tort. Secrets və yemək məsləhətləri.\nKənd Vardane: pansion. Vardan: photos və təhlil\n2013-ci ildə Rusiyada ən çox tələb peşə\nNümunə hesablanması necə xidmətləri dəyərinin hesablanması edir. xidmətlərin maya dəyəri\nPlant Monstera: bu ev saxlamaq mümkündürmü?\nOntogeny nədir və insan cəmiyyət üçün onun xüsusiyyətləri hansılardır?


Şeytanın rəngarəng hiylə növləri və onunla mübarizə yolları » Ahlibeyt.ge\nAhlibeyt.ge » İslam elimləri » Şeytanın rəngarəng hiylə növləri və onunla mübarizə yolları\nTarix: 11-09-2020, 10:00\nŞeytanın hiylələri növbənövdür. Hər kəsi fərqli vasitələrlə aldadır. Çünki Şeytan hiyləgərdir, hər kəsin “dilini bilir”, “açarını tapır”, hərəni “lazımi yerdən vurur”.\nCavan-qoca, gözəl-çirkin, varlı-kasıb, alim-cahil, xəstə-sağlam, dindar-dinsiz... Hər kəs üçün Şeytanın öz hiyləsi, öz fitnəsi, öz vəsvəsəsi, öz bəhanəsi var.\nŞeytan kiminin ürəyinə qara, çirkin, günah fikirlərlə girir, kiminə də öz insan cildli köməkçilərinin dili ilə təsir göstərir. Bəli, ətrafımızda o qədər şeytan dilli, şeytan fikirli insanlar var ki.\nDurmadan İblisin sınaqdan keçmiş hiylə və bəhanələrini dilə gətirir, beynimizi zəhərləməyə çalışırlar. Bunları qulaqardına vurmağı bacaranlar tapılsa da, təəssüf ki, çoxusu tələyə düşür.\nGəlin, Şeytanın məkrli sözlərini bir daha yada salaq və vicdanın onlara verə biləcəyi, daha doğrusu, verməli olduğu cavabları da dinləyək.\nBu cavablar Allaha doğru yönəlmiş mömin qəlbin, pak fitrətin cavablarıdır. Bu cavabları da eşidək ki, şeytani pıçıltılara qarşı içimizdən gələn səsləri eşidəndə onları susdurmayaq.\nİkincisi, eşitməmisənmi, “daldan atılan daş topuğa dəyər”, “sonrakı peşmançılıq fayda verməz”.\nHəyatının ən gözəl dövrünü günaha, allahsızlığa sərf edəndən sonra artıq günah etməyə gücün və imkanın olmadığı zaman, qoca və zəif ikən ayılmağının nə faydası var?\nBilə-bilə tövbəni təxirə salırsan, tövbə qapısı açıq ikən ona arxa çevirirsən. Bəs, sənin kefinə tövbə etmək düşdüyü gün bu qapının hələ də açıq olacağına yəqinin varmı?\nƏlbəttə, Allahın mərhəməti böyükdür və mömin bu mərhəmətə ümid bəsləməlidir. Amma Allahın mərhəmətindən sui-istifadə etmək də olmaz. Allahın mərhəməti böyükdür, amma hüdudsuz deyil, onun da həddi və sonu var.\nAllahın mərhəməti Onun ədalətini üstələməz. İlahi dərgahda heç kimin xatirinə heç kimin haqqı tapdanmaz. Bir zərrə yaxşılıq edən də əvəzini görəcək, bir zərrə pislik edən də əvəzini tapacaq.\nÖzünütənqid yaxşı işdir, amma gərək həddi keçməsin. Ümidsizlik məhz şeytanın işidir, çünki onun qiyamətdə cəhənnəmə düşəcəyi qəti məlumdur.\nAllah ona yalnız məhşər gününə kimi möhlət verib. Amma şeytandan başqa hər kəsin öz günahlarını bağışlatdırma və cənnəti qazanma şansı var.\nMüsəlman həmişə ümidlə qorxu arasında olmalıdır. Allahın mərhəmətinə ümid onu yaşamağa həvəsləndirir. Allahın qəzəbindən qorxu isə onu qudurğanlıqdan qoruyur.\nÖzümüzü aldatmayaq. İnsan unutqan məxluqdur, etdiyi yaxşılığı həmişə böyük görür, etdiyi pisliyi isə kiçik və yüngül sayır.\nMütəmadi olaraq “heç nə olmaz” deyə etdiyimiz tək-tək günahlar ömrümüzün sonunda üst-üstə yığılıb elə nəhəng bir yük əmələ gətirə bilər ki, o yüklə cənnətə yaxın düşməyimiz çətin olar.\nUnutmayaq, yaxşı işlər günahlarımızı yuduğu kimi, pis işlər də savablarımızı silir. “Əməl kisəsi”nə atdığımız savab buğdalarının çox olduğunu düşünürük.\nAmma unuduruq ki, bu kisənin içinə günah siçovullarını buraxan da özümüzük. Qiyamət günü kisənin ağzını açanda əlimizə keçən buğda gözlədiyimizdən qat-qat az ola bilər.\nAllah qəlblərdə olanı hamıdan yaxşı bilir. Qəlbin təmizliyi ayda nəzir qutusuna beş manat pul salmaqla, rastına çıxan dilənçiyə qəpik-quruş verməklə, gördüyün xəstələrə ürəyində şəfa arzulamaqla ölçülməz.\nHəmçinin, qəlbin təmizliyinin meyarını seçmək ixtiyarı da bizdə deyil. Hamıya vacib olan ibadətləri, halal-haramları kənara tullayandan sonra Allah yanında qəlbimizin təmiz sayılacağını haradan bilirik?\nQəlbi təmiz olan hər şeydən əvvəl bu təmizliyi Allaha münasibətində göstərər, Onun qayda-qanunlarını müzakirəsiz icra edər.\nBir də unutmayaq ki, qəlbi təmizləməyin və kirlənməkdən qorumağın ən yaxşı və zəruri yolu ibadətlərdir.\nQuran nahaq yerə buyurmur ki, “namaz insanı pisliklərdən və bəyənilməz işlərdən uzaq tutar”.\nAtalar sözü başımızın tacı, həyat düsturumuzdur. Amma hər sözü hər məqama tətbiq etməz olmaz, hətta atalar sözü olsa belə.\n“Palaza bürün, ellə sürün” misalı xalqın iradəsinə əks getməməyi, camaatın içindən seçilməməyi, özünü başqalarından süni surətdə fərqləndirməməyi ifadə edir.\nBu misal qınından çıxıb qınını bəyənməyən tısbağalar haqqındadır. Amma Allahın buyurduqlarına əməl etmək məsələsinə bu misalın aidiyyatı ola bilməz.\nÇünki xalqın tarixdən süzülən təcrübəsi, müdriklərin fikir yolu elə Allahın buyurduğu yolla eynidir. Əgər arada ziddiyyət varsa, deməli, bu, camaatın düşüncəsinə və məişətinə sonradan əlavə edilmiş bir yamaqdır.\nBir də ki, müqəddəslərimizin məşhur sözü var: Allahın dini insanların hərəkətinə görə tanınmaz. Əksinə, insanlara Allahın dininə əsasən qiymət verilər.\nYəni dini dəyərləri müəyyən edən bəşər deyil, Allahdır. Əgər əksəriyyət bu gün hər hansı dini qanuna əməl etmirsə, bu, dinin naqisliyi deyil, ona əməl etməyən insanların naqisliyi deməkdir.\nBu, Şeytanın ən məşhur vəsvəsəsidir. Qurani-kərimin yüzlərlə ayəsi insanları düşünməyə, araşdırmağa, ibrət almağa çağırır, ağıl sahiblərini tərifləyir, düşüncəsizləri məzəmmət edir.\nQurandakı və hədislərdəki elmi həqiqətlər 1400 ildir ki, dünyanı heyrətdə qoymaqda davam edir. Hər bir mənəvi və maddi nailiyyət düşüncə ilə əldə edilir. Allahın özü də ağılla tanınır, bilinir.\nHər şeyə “boş ver” bəhanəsi ilə yanaşmaq insana məsuliyyətsizlikdən, kütlükdən savayı nə verə bilər? Şeytan insanların düşünməsindən qorxur.\nÇünki elmli, bilikli, mərifətli insan Şeytanın iç üzünü görür və onun hiylələrindən xilas olmağı bacarır. Cahil adam isə Şeytanın quludur.\nDüşünməyən insan cavabdehlik yükünü hiss etmir, özünü rahatlıqda sanır. Dünyada hər şeyə laqeyd yanaşmaqla bəlkə də müvəqqəti xəyali rahatlıq əldə etmək olar.\nBu, insanın öz-özünü aldatması deməkdir. Amma bütün həqiqətlər qiyamətdə açılacaq. Orada Allahı aldatmaq mümkün olmayacaq.\nSovetlər dönəmində bu sözü çox eşitdik. Yəqin ki, bu iddiaya inananların düşüncəsi hələ də keçmişə bağlıdır. Çünki artıq əksəriyyət dinin mövhumat olmadığını, elmlə ziddiyyət təşkil etmədiyini, hətta elmin izah edə bilmədiyi həqiqətlərə işıq saçdığını etiraf edir.\nDoğrudur, dindən sui-istifadə edənlər, onu sehr-cadu məngənəsinə salmaq istəyənlər, Quranı qəbristanlıq kitabına çevirənlər hələ də çoxdur. Amma kim sənə deyir ki, onlara qoşulasan? Həqiqi dini bilikləri əldə etmək üçün o qədər sağlam mənbə, o qədər ziyalı din xadimi var ki.\nBəli, belələri var. Amma yenə yuxarıdakı misalı təkrarən yada salaq: “Allahın dini insanlarla tanınmaz. İnsanlar Allahın dininə əməl etmələri ilə tanınarlar”.\nFırıldaqçıları xalq da qınayır, Allah da lənətləyir. Sən dindar ol, amma təmiz ol. Namaz qıl, amma içki içmə. Hicab ört, amma ismətini itirmə. Sənə nə mane olur ki?\nAxı, həkimlərin bəlli bir qisminin rüşvət aldığını, müəllimlərin bir hissəsinin pulla qiymət yazdığını bildiyimiz halda, yenə həkimliyi və müəllimliyi şərəfli peşə saymaqda davam edirik. Elə isə, beş-on üzdəniraq dindara görə niyə dinin üzərinə ləkə salmalıyıq, niyə vicdanlı dindarları bu fırıldaqçılara qurban verməliyik?


“Torpağa düşdüm, bu gənc yaşımda”\nƏski türk adlarından biri də Toğruldur. Bu ad “doğrulmaq" sözündəndir, yəni doğrul, gerçəkləş, özün ol. Toğrulu iri və kəskin caynaqları olan, tutduğunu buraxmayan ağ şahin, hətta iri qanadlı mifik quş hesab edənlər də vardır.\nDəyərli alim Muxtar İmanov da düz 29 il öncə oğluna Toğrul adı verdi ki, o özünü yaşamda doğrultsun, el-obasına layiqli oğul olsun. Bu müddətdə Toğrul düz danışan, haqqı nahaqqa verməyən, insanların hörmətini qazanan bir gənc olaraq böyüdü Muxtar müəllimin ocağında.\nÖlüm kimsəyə güzəşt etmir, ona görə cavan, məsum ömürlərə amansızlıqla qıya bilir. Ölümün amansızlığına nifrət bundandır. Toğrul ömrünün çiçək açan çağında, təbiətin çiçək fəslində aramızdan getdi.\nHeç nədən, elə durduğu yerdəcə amansız ölüm onu yaxaladı. Səbəb isə ürək tutması imiş. Bu acı xəbər yurdun hər yerinə yayıldı. Tanıyan-tanımayan, eşidən-bilən o gün Muxtar müəllimin acısına ortaq olmağa toplaşdı. Hər kəs ağlayırdı – aşkar-gizli, qadınlı-kişili...\nToğrulun bu əzəli-əbədi dünyadan yaşam payı cəmi 29 il oldu. Çox ağır itkidir övlad, gənc ər itkisi. Anasının fəryadına, əlinin hənası solmayan, toy xonçaları hələ açılmayan gəlinin – gənc həyat yoldaşının harayına, naləsinə dözmək çətin idi Toğrulla ayrılıq mərasimində. Sanki Allah həmin gün səbrləri kəsmişdi. Hər kəsin gözündə bir sual vardı. Ölüm nədən belə qəfil və gənc ikən yaxaladı Toğrulu?\nDəyişdikcə ömür yolum,\nHey qırıldı qanad-qolum.\nKimə deyim, kimdən sorum,\nYazan bizdən sormadı ki?!\nHəyat insana qarşı çox amansızdır. Güldürdüyü qədər ağladır, sevindirdiyi qədər dözülməz acılar yaşadır. Gah şəfqətli, gah zülmkar olur.\nDöngə yoxuş, dönəm sərtdi,\nTale bizə nələr etdi.\nVaxtı çatan çıxıb getdi,\nDünya bizə qalmadı ki...\nToğrulun vaxtı çox tez çatdı. Onun ömrü bir göz qırpımında başa çatdı.\nQəfil ölüm anaya dil açdırmışdı – layla ilə böyütdüyü balasını, ciyər parasını son mənzilə də layla ilə yola saldı.\nHəmin gün saçlarına vaxtsız dən düşən, dağ vüqarlı Muxtar müəllimin üzünü dəhşətli kədər bürümüşdü. Başsağlığına, ürək-dirəyə gəlmiş bütün insanların üzündə tez qırılan ömrə təəssüf, ölmün amansızlığına qarşı hiddət, nifrət aydınca duyulurdu. Hamı ölüm adlı bir hadisənin həyatdan hələ yetərincə kam almayan gəncə belə tez qıymasına acıyırdı, ağrıyırdı.\nBu acı bir daha onu göstərdi ki, faciələr insanları birləşdirir, bir-birinə arxa-dayaq, həyan edir. Toğrulu son mənzilə yola salanlar ölüm qarşısında birləşmişdilər, ona dov gəlmişdilər. Belə çətin gündə dərdliyə dayaq durmaq, doğmalığı əsirgəməmək ölümü öldürməkdir! Ölüm insanı öldürdükcə özü də ölür insanların gözündə.\nHeç bir ata-ana övlad itkisi ilə sınağa çəkilməsin! Kimsədən yaxşılıq, səmimilik əsirgəməyən, hamıya xeyirxahlıq edən Muxtar müəllimə bu ağır günlərdə yalnız belə deyə bilərik:\nDərd yeridi üstümüzə,\nKim pərişan olmadı ki?\nKim boşalıb-dolmadı ki?\nToğrul bu dünyaya mərd gəldi, mərd getdi. Həyat isə ona qarşı namərdlik etdi, yaratdığını başacan yaşada bilmədi. Gənc yaşında ölüm onu sınağa çəkdi və yendi. İnsanın bir faciəsi də elə budur – o, ölümü yenə bilmir. Acı da olsa, həyat ölümü haqlı çıxarır.\nİndi Toğrul son yadigarına yalnız belə deyə bilir:\nTəkcə mən olmayacam...\nSayğılı Muxtar müəllim! Toğrul təkcə sizin ailədən getməyib, eldən, yurddan gedib. Sizə deyilən ən ovundurucu söz təbii ki, bala dərdinizi ürəyinizdən, düşüncələrinizdən silməyəcək. Siz Toğrulun yaşamadığı ömrü yaşamalı, onun yarımçıq arzularını gerçəkləşdirməlisiniz. Bu, Toğrulu ölümsüzləşdirər, ona qıyan ölümü sarsıdar.\n"Kredo" qəzeti, 1 may 2015-ci il.


Android: Smartphone-da SIM Kontaktları İdxal edin 2020\nAndroid: Smartphone-da SIM Kontaktları İdxal edin\nBu yaxınlarda yeni bir Android smartfonu satın almısınız və kontaktlarınız SİM kartı idxal etmək istəyirsiniz? Davam etmədən əvvəl Google və ya Gmail hesabınızı telefonunuzda quraşdırdığınızdan əmin olun. SİM kontaktlarınızı smartfona idxal etməyə kömək edəcək bir təlimat.\nQeyd: Android 2.3.5 proqramını bir HTC Explorer-də istifadə edirəm. Amma proses əksər Android smartfonlarında oxşardır.\nKontaktlar tətbiqini Android cihazınızdakı əsas menyudan açın.\nMenyu düyməsini vurun və İdxal / İxrac vurun.\nKontaktları SİM kartdan və ya SD kartdan idxal / ixrac etmək üçün bir neçə seçim göstərəcəkdir. Sim kartdan İdxal et (və ya kontaktlarınız SD kartda saxlanılırsa SD kart) seçin.\nSonra kontaktları telefonunuzda və ya Google hesabınızda saxlamaq istədiyinizi soruşur. Telefonu seçin.\nSİM kartınızda saxlanan bütün kontaktların siyahısını göstərir. İdxal etmək istədiyiniz kontaktları seçin və Saxla düyməsini vurun. Bütün əlaqə siyahılarını idxal etmək istəyirsinizsə Hamısını seçin vurun.\nİndi idxal prosesi başa çatdıqda bir əyri rəqs edin.\nRəsmi Microsoft Office 2013 Icon PackMicrosoft Windows 10 20H1 Preview Build 18941-ni buraxırGoogle Android Rəqəmsal Qəzet köşkündə işləyir?Facebook Graf Axtarış Ekran TuruE-poçt hesablarınızı Windows 10 Başlat menyusuna necə bağlamaq olar


Daşkəsəndə Yeni Azərbaycan Partiyasının yaradılmasının 24-cü ildönümü münasibətilə tədbir keçirilib\n19 Noyabr 2016 11:12\nYeni Azərbaycan Partiyası Daşkəsən rayon təşkilatında YAP-ın yaradılmasının 24-cü ildönümünə həsr olunmuş ümumrayon tədbiri keçirilib.\nTədbiri YAP Daşkəsən rayon təşkilatının sədri Meydanəli Yolçuyev açaraq bildirib ki, YAP Azərbaycanın aparıcı siyasi qüvvəsidir, ölkə vətəndaşlarının arzusunu reallaşdırmaq kimi bir missiyanı yerinə yetirir: “Bununla yanaşı, partiya cəmiyyətimizin siyasi, sosial, iqtisadi həyatına yeni dəyərlər gətirir. Ulu öndərimizin çox müdrik sözləri ilə desək, “Yeni Azərbaycan Partiyası dünənin, bu günün və gələcəyin partiyasıdır”. Heydər Əliyev ideyalarına sadiq olan və bu ideyalar əsasında fəaliyyət göstərən Yeni Azərbaycan Partiyası möhtərəm Prezidentimiz cənab İlham Əliyevin Sədrliyi ilə böyük inkişaf yolu keçərək milli siyasi iradəmizi və xalqımızın mənafeyini təmsil etməklə alternativsiz aparıcı siyasi qüvvəyə çevrilib. Azad, müstəqil, demokratik Azərbaycan bu gün də Ümummilli liderimizin qurub-yaratdığı, Onun müəyyən etdiyi strateji xətlə inamla irəli gedir”.\nDaha sonra YAP Daşkəsən rayon təşkilatı sədrinin müavini Cavanşir Qocayev çıxış edərək deyib ki, yarandıqdan bu günə qədər partiyamız çox böyük, şərəfli və uğurlu yol keçib. Onun sözlərinə görə, Yeni Azərbaycan Partiyası xalqımız tərəfindən birmənalı şəkildə dəstəklənərək ümumxalq partiyasına çevrilib.\nÇıxış edən rayon İcra Hakimiyyəti ilk partiya təşkilatının sədri Malik Ələsgərov, YAP fəalları Səidə Hökmalıyeva, Rəna Aslanova, Firudin Həsənov, Samir Həsənov, Nüsrət Vəliyev partiyanın keçmişi və bu günü barədə söhbət açıb, YAP-ın cəmiyyətimizin inkişafına yönəlmiş çoxsaylı sosial layihələri reallaşdırmasının, gəncləri dövlətçilik və milli maraqlar ətrafında sıx birləşdirməsinin onun tərəfdarlarının sayının artmasına səbəb olduğunu, əsası Ümummilli lider Heydər Əliyev tərəfindən qoyulan inkişaf strategiyasının bu gün Prezident İlham Əliyev tərəfindən uğurla davam etdirilməsi nəticəsində Azərbaycanın güclü, qüdrətli dövlətə çevrildiyini xüsusilə vurğulayıblar.


/ Baxış: 36210\nYenidoğulmuşlar və 1 aylığına qədər olan körpələr üçün göyöskürək çox təhlükəlidir. Xəstəliyin törədicisi - göyöskürək çöpüdür.\nUşaq xəstə ilə sadə təmas zamanı yoluxa bilər. Mikrob günəş şuaları, yüksək və aşağı temperaturların təsirindən asanlıqla məhv olur. Buna görə də göyöskürəyə tutulmuş xəstənin olduğu otağın xüsusi təmizlənməsinə ehtiyac olmur. Sadəcə, otağın havasını tez-tez dəyişmək kifayət edir. Xəstə uşağın oyuncaqlarını, qab-qacağını və digər əşyalarını sabunla yumaq lazımdır.\nUşaqlarda göyöskürəyə qarşı həssaslıq çox yüksəkdir. Ona görə də onlara mütləq bu xəstəliyə qarşı peyvənd vurdurun (bu peyvənd bütün uşaqlar üçün vacib olan peyvəndlər siyahısına daxildir). Peyvənd olunmuş uşaq göyöskürəyə tutulsa da, onu daha yüngül keçirir.\nKeçirilən xəstəlikdən sonra davamlı ömürlük immunitet əmələ gəlir. Uşaqlıqda bu xəstəliyi keçirməmiş böyüklər də istənilən yaşda göyöskürəyə yoluxa bilərlər.\nXəstəliyin başlanğıcı KRVİ-yə bənzəyir. Lakin KRVİ-də olan öskürək daha yüngül olur və tez keçib gedir. Göyöskürək zamanı isə öskürək artaraq davamlı və tutmaşəkilli xarakter alır. Bir neçə dəqiqə çəkən ağır tutmaşəkilli öskürək fit səsli dərin nəfəsalmalarla əvəzlənir. Bu zaman uşağın üzü qızarır, sonra göyərir, boynunda damarlar genişlənir, gözlər qanla dolur. Bəzən öskürək tutmasından sonra uşaqda qusma, qeyri-iradi sidik ifrazı, hətta qıcolmalar olur. Üzücü öskürəkdən sonra uşaq halsız, yorğun olur, sifəti avazımış və bir qədər şişkin görünür.\nSüdəmər uşaqlarda göyöskürək zamanı baş verən öskürək tutmaları tənəffüsün dayanmasına gətirib çıxara bilər! Məhz buna görə də belə uşaqlarda göyöskürəyə azacıq şübhə yarandıqda, onları dərhal xəstəxanaya yerləşdirmək lazımdır. Göyöskürəyə tutulmuş hətta böyük uşaqları belə, nəzarətsiz qoymaq olmaz! Çünki xəstəlik zamanı baş verən öskürək tutmaları istənilən an tənəffüsün dayanmasına səbəb ola bilər!\nGöyöskürək həmçinin öz fəsadları ilə də təhlükəli hesab edilir - pnevmoniya (sətəlcəm), kəskin laringit (qırtlağın iltihabı), göbək və qasıq yırtıqları, burun qanaxmaları, tənəffüsün dayanması, nevroloji pozulmalar və s. Xəstəlik başladıqdan sonra diaqnoz nə qədər tez qoyularsa, xəstə uşağı müalicə etmək bir o qədər asan olur. Sağalma tədricən baş verir, öskürək tutmalarının sayı yavaş-yavaş azalır. Göyöskürək keçirən uşaqları uzun müddət pediatr, pulmonoloq və bəzi hallarda isə hətta nevropatoloq nəzarət altında saxlamalıdır.\nGöyöskürəyin profilaktikası - uşağa vaxtında bu təhlükəli xəstəliyə qarşı vurulmuş peyvənddir.\n5 yaşa qədər uşaqlarda revmatizm olmur - Pediatrdan valideynlərə çağırış\nİstilik sistemlərinin sağlamlığa vurduğu ziyan və bunun HƏLL YOLLARI\nİsti havada DÜZGÜN QİDALANMA. Qaydalar\nÖzəl klinikalar /31197


Təbriz Teatrının rəhbəri Musiqili Teatrda - AZƏRTAC – Azərbaycan Dövlət İnformasiya Agentliyi\nİranın məşhur komediya aktyoru, güneydə yaşayan soydaşlarımızın sevimli gülüş ustası, Təbriz Teatrının rəhbəri, İran İslam Respublikası Şərqi Azərbaycan Teatr Assosiasiyasının sədri Babək Nəhreyn Azərbaycan Dövlət Musiqili Teatrında olub.\nMusiqili Teatrın mətbuat xidmətindən AZƏRTAC-a bildirilib ki, teatrın direktoru, Əməkdar İncəsənət Xadimi Əliqismət Lalayev qonağa ölkə rəhbərliyinin Azərbaycan teatr sənətinin, mədəniyyətinin yüksək səviyyədə inkişafı, habelə beynəlxalq arenada tanıdılması üçün çox mühüm və vacib işlər gördüyünü bildirib. Teatr sənətinin inkişafına dair Dövlət proqramının qəbul edilməsinin Azərbaycan teatrlarının inkişafında müstəsna rol oynadığı, Mədəniyyət və Turizm Nazirliyinin bu proqramdan irəli gələn məsələləri uğurla yerinə yetirdiyini xüsusi olaraq vurğulayıb.\n“7-8 noyabr tarixlərində ölkəmizdə “Teatr və multikulturalizm” mövzusunda IV Bakı Beynəlxalq Teatr Konfransı keçirildi. Bu mötəbər tədbirdə dünyanın 40-a yaxın ölkəsindən təqribən 150 nümayəndə iştirak edirdi. Demək olar ki, dünyanın mədəniyyət ürəyi, teatr nəbzi iki gün ərzində Azərbaycanın paytaxtında döyündü. Belə böyük, genişmiqyaslı tədbirin yüksək səviyyədə Bakıda keçirilməsi bir daha dövlətimizin teatra, incəsənətə, ümumilikdə mədəniyyətə qayğısının, diqqətinin bariz nümunəsidir”, - deyə Ə. Lalayev bildirib.\nSonra o, oktyabrın 31-dən noyabrın 1-dək Tehranda keçirilən teatr sənəti üzrə I regional elmi-nəzəri beynəlxalq konfransda iştirakından söz açıb, təəssüratlarını bölüşüb.\n“Biz Təbrizdə Azərbaycan Dövlət Televiziyasını izləyə bilirik. Bir çox təbrizlilər kimi mən də həm Azərbaycan Televiziyasında, həm də internet vasitəsilə sizin teatrın müxtəlif tamaşalarını izləmişəm. Tərtibatına, quruluşuna, aktyorların ifasına heyran olduğum bu tamaşalar məndə çox böyük, həm də xoş təəssüratlar yaradıb. Özümə söz vermişdim ki, mütləq sizin teatrla əlaqə yaradım. Buna görə də Azərbaycana ayaq basan kimi ilk işim sizin teatra gəlmək oldu. Burada – sizin rəhbəri olduğunuz Dövlət Musiqili Teatrında yaradılmış şərait sözün həqiqi mənasında məni heyrətləndirdi. Bu binaya daxil olan kimi insan anındaca böyük, əzəmətli bir sənət məbədində olduğunu hiss edir”, - deyə Babək Nəhreyn söyləyib.\nAZERTAG.AZ :Təbriz Teatrının rəhbəri Musiqili Teatrda


"Mən Selcanın və Zümrüd xanımın yanındayam" - İqbal Ağazadə » Qlobal.Az\n"Kiməsə şiddət tətbiq edilibsə, bu, cinayətdir”.\nAzNews.az xəbər verir ki, bu sözləri sabiq millət vəkili İqbal Ağazadə AXCP-nin sədr müavini Fuad Qəhrəmanlının ailəsində baş verən olaya münasibət bildirərkən deyib.\nO, qeyd edib ki, Fuad Qəhrəmanlının qızının məktubunu oxuyub və olanlardan çox sarsılıb:\n"Sosial şəbəkədən oxuduğum məktub məni sarsıtdı. Həm tanınmış bir ailədə baş verənlər, həm də ailənin xanım üzvlərinin şiddətə məruz qalması acısından. Kim haqlıdır? Sosial şəbəkələrdə hamı bu suala cavab verməyə çalışır. Kimi dünyagörüşünə, kimi siyasi mənsubiyyətinə, kimi də tərbiyəsinə uyğun... Qısaca fikirlərimi bildirəcəyəm:\n1. Kiməsə şiddət tətbiq edilibsə, bu cinayətdir.\nSöhbət uzun müddət davam edən, fiziki və psixoloji travma gətirən, nəhayətdə ictimailəşdirilməyə məcbur buraxılan şiddətdən gedir. Hər bir ailədə səs tonu yüksələ də bilir, hətta uşağı kimsə yüngülcə vura da bilir. Lakin valideyn sevgisinin böyüklüyü ona qarşı ediləni unutdurur, uşağa travma yaşatmır.\nQadına şiddət isə dartışılacaq mövzu deyil, bu, orta əsr təfəkküründən uzaqlaşa bilməməyin göstəricisidir.\n2. Şiddət artıq onu ictimailəşdirmək dərəcəsinə çatıbsa, şəxsi, ailə məsələsi deyil- ictimai, sosial bəladır və o hamı tərəfindən qınanmalıdır ki, başqaları bunu bir daha etməsin.\n3. Şiddət göstərdiyi iddia edilən ictimai-siyasi statuslu şəxsdirsə, cəmiyyətin onu müzakirə etməsi təbiidir və həm də çox vacibdir. Çünki ictimai-siyasi statusu olan şəxslər cəmiyyət qarşısında sorumludurlar, hərəkətlərinə görə də toplum qarşısında cavab verməlidirlər. Onun hansı mövqedə olması - iqtidar ya müxalifət - əhəmiyyət daşımır.\n4. Qadının və qızın geyimini, davranışını, ictimai-siyasi fəaliyyət göstərməsini əsas gətirərək şiddət göstərdiyi iddia edilən şəxsi kimsə demokrat qiyafəsinə bürüyüb müdafiəyə çalışmamalıdır. Çünki uzun illər bu seçimə razı olub birgə yaşayıblarsa, demək ki, geyim, davranış, ictimai-siyasi fəaliyyət onların birgə qəbullandığı tərz olub.\n5. Təşkilat sədrinin müavini haqqında bu fikir deyilirsə və bu şiddət və zorakılıq üzvlərlə müzakirə olunubsa, təşkilat gunahkardır. Çünki ideallar və dəyərlər uğrunda mübarizə apardığını bəyan edən bir təşkilat bu halı ört- basdır etməməli, ən yüksək vəzifə tutan üzvünun bu hərəkətinə göz yummamalı idi. Edibsə, ideallarına, mübarizəsinə, yoluna və dəyərlərinə xəyanət edib. Əgər üzvü olan bir xanımı öz ailəsində belə şiddətdən qoruya bilmirsə, cəmiyyətə bəyan etdikləri sadəcə bir hekayədir.\n6. Mən Selcanın və Zümrüd xanımın yanındayam. Ona görə ki, bir körpə dözməyərək cəmiyyətə bağırırsa, səsini duyurmağa çalışırsa, qarşı tərəf ən azı məsələnin bu yerə gəlib çatmasına görə hüquqi və mənəvi məsuliyyət daşıyır.\nP.S. İddiaçı tərəf Selcandır. Şübhəli tərəf atadır. Ata təqsirləndirilən tərəf olacaqmı? Bunu demək hələ çətindir. Lakin bir qız övladı atasından gördüklərinə görə ondan imtina edib bunu ictimaiyyətə duyurursa, digər övlad da eyni mövqe sərgiləyirsə, bəraətə yer yoxdur. Olanlar barədə az və ya çox deyilməyindən asılı olmayaraq.\nP.P.S. Olay cəmiyyətimizin bəlasıdır. Biz bunları aradan qaldırmağı bacarmalıyıq. Birlikdə yaşaya bilməyənlər zamanında doğru qərar verməyi bacarmalıdırlar. Boşanmaq, ayrı yaşamaq faciə deyil. Əsl faciə bir yerdə bu cür yaşamaqdır. O kəslər bir yerdə yaşasınlar ki, ayrı yaşaya bilmirlər.


Azərbaycan-Koreya əlaqələri genişlənir\n01:43 23 Oktyabr 2021\nSentyabrın 5-də Milli Məclisin Sədr müavini Bahar Muradovanın Koreyanın "Halla [email protected]" şirkətinin inzibati direktoru Lee Eun Seokla görüşü keçirildi.\nQonaqları səmimi salamlayan Bahar Muradova qeyd etdi ki, ölkələrimiz arasında tarixən mövcud olan əlaqələr Azərbaycanın müstəqilliyi dövründə daha da inkişaf etmişdir. Azərbaycan-Koreya arasında son vaxtlar imzalanan müqavilə və əməkdaşlığın yeni istiqamətləri ilə bağlı əldə olunmuş razılaşmalar buna parlaq misaldır. Bu münasibətlər həm hökumətlər, parlamentlər, həm də xalqlarımız və ayrı-ayrı şəxslər tərəfindən daha da möhkəmləndirilməkdədir. Milli Məclisin Sədr müavini qeyd etdi ki, 2006-cı ildən Azərbaycan parlamentində Koreya ilə dostluq qrupu fəaliyyət göstərir və mövcud əlaqələrimizin qurulmasında bu qrupların rolu xüsusilə qeyd edilməlidir. Bahar Muradova özünün də idarə heyətində təmsil olunduğu hakim Yeni Azərbaycan Partiyasının Koreyanın hakim iqtidar partiyası ilə dostluq əlaqələrindən danışdı. Əməkdaşlığımızın genişləndirilməsində Koreya İnkişaf Agentliyinin gördüyü işləri yüksək qiymətləndirdi. Koreyanın iqtisadiyyatında "Halla [email protected]" şirkətinin əhəmiyyətli yeri olduğunu bildirən Bahar Muradova daha sonra bu ilin yayında Koreyaya səfərini xatırladı, Koreyanın gözəl təbiəti, insanları, elmi-texniki tərəqqisi barədə xoş təəssüratlarını bölüşdü.\nTəşkilatın inzibati direktoru Lee Eun Seok görüş üçün minnətdarlığını bildirdi. Bundan sonra da ölkələrimiz arasında dostluq və əməkdaşlıq əlaqələrinin əvvəlki təməl üzərində davam və inkişaf etdirilməsinin vacib olduğunu bildirdi. Qonaq belə qarşılıqlı səfərlərin əhəmiyyətindən və vacibliyindən söz açdı.


Qənirə Paşayeva Tovuzun Xatınlı kəndində seçicilərlə görüşüb – FOTOLAR – Turkustan.info\nQənirə Paşayeva Tovuzun böyük kəndlərindən olan Xatınlı kəndini gəzərək seçicilərlə, şəhid ailələri və Qarabağ müharibəsi veteranları ilə görüşüb, qayğılarını dinləyib və ona təkrar etimad göstərəcəklərini deyən sakinlərə təşəkkürünü bildirib.\nTurkustan.info bildirir ki, “bu 14 il ərzində ailənizin bir üzvü oldum, sevincinizə sevindim, kədərinizi paylaşdım, problemlərinizin həlli üçün əlimdən gələni etməyə çalışdım”, – deyən Q. Paşayeva bu illər ərzində tovuzluları narahat edən bir çox problemlərin öz həllini tapdığını deyib və həllini gözləyən problemlərin də yaxın illərdə tamamilə azalacağını bildirib. Q. Paşayeva Azərbaycanın bölgədə və dünyada artan nüfuzu, beynəlxalq siyasətdə Azərbaycanın rolu və yeri haqqında, bütün ölkədə, eləcə də 105 saylı seçki dairəsi ərazisində cənab Prezidentimiz İlham Əliyevin rəhbərliyi ilə dövlət tərəfindən həyata keçirilmiş böyük işlər barədə məlumat verib.\nSakinləri parlament seçkilərində yaxından iştirak etməyə çağıran deputatlığa namizəd Q. Paşayeva bütün seçkilərdə vətəndaşların fəal iştirakını onların Azərbaycan dövlətçiliyinin möhkəmləndirilməsinə verdikləri dəyərli töhfə kimi qiymətləndirib.\nXatınlı sakinləri Qənirə Paşayevanın təkcə rayon səviyyəsində deyil, respublika səviyyəsində 14 illik fəaliyyətini, onlarla mütəmadi olaraq görüşməsini, problemlərinin həlli istiqamətində daim əlindən gələni etməyə çalışmasını yüksək qiymətləndirdiklərini vurğulayaraq yenidən ona etimad göstərəcəklərini, səs verəcəklərini deyiblər. Millət vəkili Q. Paşayeva görüş zamanı ona müraciət edən kənd sakinlərini narahat edən bəzi problemləri də dinləyib və qaldırılan təkliflərlə bağlı hökumət qurumlarına müraciət edəcəyini deyib. Millət vəkili həmçinin kənddə yaşayan bir sıra şəhid ailələri, müharibə veteranları və fiziki imkanları məhdud insanlarla da görüşüb, onların qayğıları ilə maraqlanıb.\nƏvvəlki “Quran”dakı bu adları uşaqlara qoymaq olmaz\nSonrakı Paşinyandan Azərbaycanla bağlı SENSASİON SÖZLƏR: bakılılar qarşısında baş əydi və… – FOTO


1-otaqlı mənzil kirayə verilir, Yeni Yasamal r., 25 m - elanlar Bakida alqi satqi - Tezbazar.az\n1-otaqlı mənzil kirayə verilir, Yeni Yasamal r., 25 m\nElan kodu: 672837\nY.Yasamal bizim markete yaxin metroya piyada da getmek olur 1otaq ayrica heyet evi esyalariyla kiraye verilir.Aile uzvu 1-2 neferden inaret olar.Maklerler narahat etmesin.Ozum maklerem.\nYeni Yasamal da 2 otaqlı mənzil satılır\nYasamal Rayonu Yeni Yasamalda Qazli, Kupçali Binada, Vital k ilinikasinin, 308 nömrəli məktəbin yaninda 12 mərtəbəlinin 1 1 ci mərtəbəsində 68 kv olan tam təmirli mənzil satilir. Mən zilin proyekti əladi, geniş işıqlı\nEhmedlide Kiev proekti 9/9 temirsiz 2 otaq 60 kv/m menzil satilir. Sened Kupca ! Kunc deyil orta blokdu, Alib temir edib kiraye vermek ucun ideal variantdir. Bina qarsisinda sakinler ucun Genis, Gozel ailevi Park\nMasazır qəsəbəsi, Yeni Bakı yaşayış kompleksində QAZLI VƏ KUPÇALI 9 mərtəbəli binanın 8-ci mərtəbəsində ümumi yaşayış sahəsi 39 kv/metr olan 1 otaqlı təmirsiz mənzil satılır. Mənzilin açıq balkonu var. Binada qaz, su,\nMasazır qəsəbəsi Qurtuluş 93 yaşayış kompleksində ümumi sahəsi 90 kv/m olan qanuni 3 otaqlı əla təmirli mənzil satılır. Mənzil 6 mərtəbəli parka baxan binanın 3-cü mərtəbəsində yerləşir. Mənzildə mətbəx mebeli, hamam\nYasamal rayonu,Elmlər metrosuna yaxın,İllahiyyat Universite ti yanında 2-otaqlı mənzil kirayə verilir 390 manata.Sahəsi (70 kv.m).Ciddi şəxslər narahat etsin.Whatsapp aktivdir.\nev alqi satqisi turlar avia biletler ev temiri bakida evler bina az evler samsung galaxy s2 plus teze qiymeti sim sim nomreler telefon satan fotoaparatlarin satisi sebet.az turlar.az kondisioner ustasi tecili satilan masinlar tecili satilan masinlar naxcivan tecili ucuz satilan evler 2016 xalca findiq temizleyen masin


Gündəm 3 Dekabr 2019 22:03 (UTC+04:00)\nBioloqlar daha bir heyvanın nəslinin tezliklə kəsiləcəyini bildirib.\nTrend-in məlumatına görə, ABŞ sahillərində yaşayan Kaliforniya adi dəniz donuzlarının sayı 10 başadək azalıb.\nQeyd olunur ki, balinanın bu növünün sayı bir neçə il əvvəl 300-ə çatırdı.\nLakin brakonyerlik nəticəsində heyvanların sayı kəskin azalıb.\nYerli sakinlər bu heyvanları xarici görünüşünə görə "balaca inək" də adlandırır.\nAzərbaycanda daha 493 nəfər koronavirusa yoluxdu, 561 nəfər sağaldı, 8 nəfər öldü


İran Azərbaycanının meşələrində yanğın baş verib\nRəsmi strukturlar yanğınların səbəbi barədə dəqiq məlumata malik deyil\nSentyabrın 4-də başlayan və 3 gün davam edən yanğınlar nəticəsində İran Azərbaycanının Xalxal rayonunun Malandağ meşələrinin 200 hektarı tamamilə məhv olub. Ərdəbil vilayətinin cənubunda yerləşən və İran Azərbaycanının ən yaşıl zonalarından biri sayılan bu ucqar ərazidə şose yolunun olmaması yanğın söndürən maşınların məntəqəyə gətirilməsinə mane olmuş və yanğının söndürülməsini təxirə salmışdı.\nXoy mahalının Təbii Sərvətlər İdarəsinin rəhbəri Eynullah Əsədi hava yolu ilə yanğın söndürmək imkanlarının məntəqədə mövcud olmamasını bu sahədə ən əsas çatışmazlıq kimi qiymətləndirib. O, bildirib ki, su daşıyan vertolyot və təyyarələrlə bir saat ərzində söndürülə bilən bu meşə yanğınları imkanlar məhdud olduğundan 11 saatdan sonra dayandırıla bilib.\nİranın İRNA xəbər agentliyinin verdiyi məlumata əsasən Xalxal rayonunun Malandağ meşələri və ətraf tarlalara vurulan ziyanın 25 milyon dollardan çoxdur.\nİran Azərbaycanından alınan başqa bir xəbərdə sentyabrın 6-da Ərdəbilin şimalında və Astaranın şərqində yerləşən Nəmin mahalının Fındıqlı meşələrində də yanğın baş verib. Əsasən yerli əhalinin səyi nəticəsində yanğın bir günün içində söndürülsə də meşələrə vurulan xəsarət yüksəkdir.\nRəsmi strukturlar yanğınların səbəbi barədə dəqiq məlumata malik deyil.


“Diqqət, uşaqlar!” adı altında təhlükəsizlik aylığı keçiriləcək\n00:36, 27 Yanvar 2020\n10 Sentyabr, 18:09 Sosial mediada paylaşın:\nDaxili İşlər Nazirliyi rəhbərliyinin müvafiq göstərişinə əsasən yeni dərs ilinin başlaması ilə əlaqədar sentyabrın 15-dən oktyabrın 15-dək respublika ərazisində “Diqqət, uşaqlar!” adı altında hərəkətin təhlükəsizliyi aylığı keçiriləcək.\nBaş Dövlət Yol Polisi İdarəsindən bildiriblər ki, tədbirin keçirilməsinin məqsədi uşaq və yeniyetmələrin iştirakı ilə yol-nəqliyyat hadisələrinin qarşısının alınması istiqamətində profilaktiki tədbirlərin gücləndirilməsi, habelə ümumtəhsil məktəblərində şagirdlərə təhlükəsiz davranış vərdişlərinin aşılanması və yol polisinin tədris prosesinin səmərəliliyinin yüksəldilməsinə töhfəsinin artırılmasıdır.\nGöstərişə əsasən uşaq və yeniyetmələrin iştirakı ilə baş vermiş yol-nəqliyyat hadisələrinin təhlili aparılıb. Belə hadisələrin başvermə səbəblərinin və şəraitlərinin aradan qaldırılması üzrə konkret profilaktiki tədbirlərin görülməsi, təhsil müəssisələrinin yerləşdiyi ərazilərdə, habelə uşaq və yeniyetmələrin toplaşdıqları yerlərdə, onların hərəkət marşrutlarında yol şəraitinin yenidən müayinə olunması, hərəkətin təhlükəsiz təşkili nəzərə alınmaqla müvafiq tədbirlərin görülməsi, o cümlədən yol nişanlarının qoyulması, yararsızlarının yeniləri ilə əvəz edilməsi, nişanlama xətlərinin çəkilməsi və s. işlərin həyata keçirilməsi tapşırılıb.


Bolqarıstan KİV-ləri Dilqəm Əsgərov və Şahbaz Quliyev haqqında yazır - AZƏRTAC – Azərbaycan Dövlət İnformasiya Agentliyi\nSofiya, 26 iyul, AZƏRTAC\nBolqarıstanın nüfuzlu KİV-ləri 2014-cü ildə yaxınlarının məzarlarını ziyarət edərkən ermənilər tərəfindən qanunsuz həbs olunmuş azərbaycanlı mülki şəxslər Dilqəm Əsgərov və Şahbaz Quliyevin girovluqlarından yazır.\nÖlkənin aparıcı “Standart” qəzetində “Dağlıq Qarabağda həbs olunmuş azərbaycanlılar üçün azadlıq tələb olunur’’ sərlövhəli xəbər dərc edilib. Xəbərdə 1993-cü ildə doğma torpaqlarının Ermənistan tərəfindən işğalı nəticəsində məcburi köçkünə çevrilmiş D.Əsgərov və Ş.Quliyevin 2014-cü ildə öz ata-baba yurdlarını ziyarət edərkən Ermənistan əsgərləri tərəfindən əsir götürüldükləri, digər Azərbaycan vətəndaşı Həsən Həsənovun isə öldürüldüyü qeyd olunur. 2016-cı ildə D.Əsgərov və Ş.Quliyevin hüquqlarını müdafiə komitəsinin yaradıldığı bildirilərək məsələ ilə bağlı BMT-nin insan hüquqları üzrə ali komissarına, Rusiya Prezidentinə və Rusiyanın Azərbaycandakı səfirinə müraciətlərin edildiyi vurğulanır. 2017-ci ildə Ukraynanın Milli Qəhrəmanı və deputat Nadejda Savçenkonun D.Əsgərov və Ş.Quliyevə dəstək bəyanatı yayması və beynəlxalq səviyyədə müdafiəsinə qoşulacağını bildirməsi barədə məlumat verilərək D.Əsgərovun oğlu Kürdoğlu Əsgərovun 2017-ci il sentyabrın 11-12-də Varşavada ATƏT-in insan haqları ilə bağlı sammitində iştirakına diqqət cəlb edilir. Yazıda girovların azad olunması istiqamətində Azərbaycan Xarici İşlər Nazirliyinin səylərinə də toxunulur, “Facebook” və “Twitter” sosial şəbəkələrində #freedilgam və #freeshahbaz həştəqlərindən istifadə olunmaqla D.Əsgərov və Ş.Quliyevə yardım göstərilə bilinəcəyi qeyd edilir. Sözügedən xəbər, həmçinin “Standart” qəzetinin rəsmi internet səhifəsində da yerləşdirilib.\nBolqarıstanın nüfuzlu “Focus” xəbər agentliyinin internet səhifəsində “Azərbaycan səfirliyi: Azərbaycan tərəfi beynəlxalq ictimaiyyətin D.Əsgərov və Ş.Quliyevin taleyinə biganə qalmayacağına ümid edir” adlı xəbər yerləşdirilib. Xəbərdə Azərbaycanın Ermənistan tərəfindən işğal edilmiş Kəlbəcər rayonunda öz doğma torpaqlarını və valideynlərinin məzarlarını ziyarət edən azərbaycanlı mülki şəxslər D.Əsgərov və Ş.Quliyevin girov götürülməsinin, H.Həsənovun isə qətlə yetirilməsinin iyulun 11-də 4 ilinin tamam olduğu bildirilir. Azərbaycanın Ermənistan silahlı birləşmələri tərəfindən işğal edilmiş ərazilərində yaradılmış qanunsuz separatçı qurum tərəfindən uydurulmuş cinayət işi əsasında D.Əsgərovun “ömürlük”, Ş.Quliyev isə “22 illik azadlıqdan məhrum edildiyi” diqqətə çatdırılan xəbərdə D.Əsgərov və Ş.Quliyevin qanunsuz həbsdən əvvəlki və sonrakı görüntülərinin onların erməni girovluğunda qeyri-insani rəftara məruz qalmalarını sübuta yetirdiyi bildirilir. Girov götürülməni qadağan edən və hərbi münaqişələr zamanı mülki şəxslərə humanist davranış tələb edən 1949-cu il Cenevrə Konvensiyalarının müddəalarına zidd olaraq, Ermənistan tərəfinin beynəlxalq səviyyədə götürdüyü öhdəlikləri kobud şəkildə pozmaqda davam etdiyi vurğulanan xəbərdə humanitar hüquq normalarına əməl olunmasına və mülki şəxslərin azad edilməsinə dair Azərbaycan tərəfinin çağırışlarına məhəl qoyulmadığı bildirilir.\nXəbərdə D.Əsgərov və Ş.Quliyevin 1993-cü ildən bəri öz doğma torpaqlarının Ermənistan tərəfindən işğal edilməsi nəticəsində məcburi köçkün həyatı yaşadığı, 20 ildən çox davam edən vətən həsrətinin onları işğal edilmiş torpaqlarını ziyarətə sövq etdiyi və onların öz doğma evlərini və valideynlərinin qəbrini görmək istəkləri oxucuların diqqətinə çatdırılır. Daha sonra D.Əsgərov və Ş.Quliyevin qanunsuz həbsi və Ermənistanın onları azad etməkdən imtina etməsinin girovların yaxınlarının böyük üzüntüsünə, Azərbaycan ictimaiyyətinin isə haqlı narazılığına səbəb olduğu vurğulanır.\nAzərbaycan tərəfinin mövqeyi olaraq Ermənistanın bu qeyri-humanist və qeyri-konstruktiv mövqeyinin münaqişənin sülh yolu ilə həllini daha da çətinləşdirdiyi qeyd olunur. D.Əsgərov və Ş.Quliyevin girovluqda saxlanılmasının təcavüzün və işğalın nəticələrini möhkəmləndirməyə hədəflənmiş məqsədyönlü və etnik təmizləmə, eyni zamanda, yüz minlərlə azərbaycanlının qovulduğu evlərinə qayıtmaq, onların yaşamaq, azadlıq və təhlükəsizlik hüququnun qarşısının alınması siyasətinin açıq nümayişi olduğu qeyd edilir.\nSonda Azərbaycan tərəfinin beynəlxalq ictimaiyyətin girovluqda müxtəlif xəstəliklərə düçar olmuş D.Əsgərov və Ş.Quliyevin taleyinə biganə qalmayacağına və bu günahsız insanların dərhal azad edilməsi və öz ailələrinə qovuşması üçün Ermənistana təsir göstərəcəyinə ümid etdiyi vurğulanır.\nAZERTAG.AZ :Bolqarıstan KİV-ləri Dilqəm Əsgərov və Şahbaz Quliyev haqqında yazır


“Hər kəs öz cəbhəsində savaşdı” — Tənzilə Rüstəmxanlı - Azinforum.az İnformasiya Portalı\nAna səhifə / Siyasət / “Hər kəs öz cəbhəsində savaşdı” — Tənzilə Rüstəmxanlı\n“Hər kəs öz cəbhəsində savaşdı” — Tənzilə Rüstəmxanlı\n“Medal, təşəkkürnamə, ümumilikdə, təqdir edilmə motivasiya üçün önəmlidir. Ancaq hər mükafatlandırmanın razı tərəfləri olduğu kimi, narazıların olması da normaldır. Çünki mükafat məhdud, haqq iddia edənlər çox olur. İnanıram ki, haqqı çatanlar mütləq gələcəkdə istədiklərinə nail olacaqlar”.\nBunu Azəri-Türk Qadınları Birliyinin sədri Tənzilə Rüstəmxanlı deyib.\nT.Rüstəmxanlı bildirib ki, bu il ən böyuk mükafat Qarabağın azad edilməsi olub: “Bu sevinci bizə yaşadan müzəffər ordumuz və bu ordunun Ali Baş Komandanı cənab İlham Əliyev oldu. Ən böyük təşəkkür şəhid analarına düşür ki, biz onları hər zaman hörmətlə xatırlayacağıq. Böyük Vətən müharibəsi başladığı gün demişdim ki,bu gündən mən də əsgərəm, yəni hər kəs öz cəbhəsində savaşdı, biz bir yumruq kimi Ali Baş Komandanın ətrafında birləşdik və Zəfər çaldıq. Bu böyük Zəfərdə, harda yaşamasından asılı olmayaraq bütün xalqımızın əməyi var. Zamanla hər kəsin işinə qiymət veriləcək, bundan əminəm”.\nÖncəki İcra başçılarını ən çox ona görə söyürlər ki… – Deputat\nNövbəti Putinlə Köçəryanın 1 saatlıq telefon danışığı – kim kimə nə deyib…


2022, 26 İyun, bazar, Bakı vaxtı 14:55\nTələbə Qəbulu üzrə Dövlət Komissiyası iyunun ikinci yarısında ölkənin orta ümumtəhsil müəssisələrində keçirilən buraxılış imtahanlarının yekun nəticələrini yayıb.\nKomissiya xəbər verir ki, qeyd olunan müddətdə keçirilmiş imtahanlarda 104 476 nəfər 9-cu, 84 589 nəfər isə 11-ci sinif şagirdi iştirak edib.\n9-cu sinif şagirdləri...\nAna dilindən imtahan verənlərin 20 911 nəfəri 2, 47937 nəfəri isə 3 qiymət alıb. 4 qiymət alanların sayı 21 715, 5 alanların sayı isə cəmi 13 694 nəfər olub.\nRiyaziyyatdan imtahan verənlərin 26438 nəfəri 2, 39687 nəfəri isə 3 qiymət alıb. 19 411 nəfər 4, 18 940 nəfər isə 5 qiymət alıb.\nAna dili imtahanlarında 97270 nəfərdən 20371-i 2 (21 faiz), 45 168 şagird isə (46 faiz) 3 qiymət alıb. 4 qiymət alanlar 19387, 5 alanlar isə 12353 nəfər olub.\nRiyaziyyatdan 2 alanlar 25 528 (26 faiz), 3 alanlar 37105 (38 faiz), 4 alanlar 17599 nəfər olub. Cəmi 17 047 nəfər 5 qiymət alıb.\nRus bölməsində təhsil alanların nəticələri isə xeyli fərqlidir.\nRus bölməsində təhsil alan 6978 nəfərin yalnız 8 faizi ana dilindən iki, 39 faizi 3, 33 faizi izə 4 qiymət alıb. 5 qiymət alanlar 20 faiz təşkil edib.\nRiyaziyyatdan imtahanların nəticələri də oxşar olub. 2 alanlar 12, 3 alanlar 35, 4 alanlar 25, 5 alanlar isə 26 faiz təşkil edib.\nBu bölmədə təhsil alanların yalnız riyaziyyat fənnindən imtahanlarının nəticələri açıqlanıb. Nəticələrə görə, ingilis bölməsində təhsil alan 118 nəfərdən cəmi 3 nəfər 2 qiymət alıb. 23 nəfər 3, 47 nəfər 4, 45 nəfər isə əla qiymət qazanıb.\nAna dili üzrə imtahan verən 84438 şagirddən 15486 nəfər 2, 28408 nəfər 3, 24 032 nəfər 4 qiymət alıb. Əla qiymət alanlar cəmi 16 512 nəfər olub.\nKimya fənnindən imtahanlarda isə cəmi 42 nəfər əla qiymətə yiyələnib.\nAna dilindən imtahan verənləri 19 (15 238 nəfər) faizi 2, 34 (26251 nəfər) faizi 3, 26 faizi (20 844 nəfər) isə 4 qiymət alıb. Əla qiymət alanların sayı 15194 (19 faiz) nəfər olub. Riyaziyyat fənni üzrə nəticələr də oxşar olub.\nKimya fənni üzrə imtahan verənlərdən 27 faizi 2, 52 faizi 3, 14 faizi 4, 6 faizi isə 5 qiymət alıb.\nRus bölməsində ana dilindən iki alanların sayı cəmi 3 faiz təşkil edib. 3 alanlar 31, 4 alanlar 46, 5 alanlar isə 19 faiz olub.\nRiyaziyyat fənnindən bu bölmədə təhsil alanların 6 faizi 2, 25 faizi 3, 39 faizi 4, 28 faizi isə 5 qiymət alıb.


Bayram namazının vaxtı açıqlanıb | Yeni Gəncə\nAzərbaycanda Qurban bayramı namazının qılınacağı tarix açıqlanıb.\nQafqaz Müsəlmanları İdarəsinin (QMİ) mətbuat xidmətindən verilən məlumata görə, bayram namazı sentyabrın 1-i saat 08:00-da Əjdərbəy məscidində, 09:00-da isə Təzə Pir məscidində qılınacaq.\nQeyd edək ki, bu il Qurban bayramı 1 və 2 sentyabr tarixlərində qeyd olunacaq.\nQurban bayramı 2 sentyabr şənbə gününə təsadüf etdiyi üçün Əmək Məcəlləsinə əsasən, iş və istirahət günlərinin yerləri dəyişdiriləcək, 4 sentyabr qeyri-iş günü olacaq. Beləliklə, 3 sentyabr da bazar gününə təsadüfi etdiyi üçün Qurban bayramında 4 gün ardıcıl qeyri-iş günü olacaq.\nNövbəti Xəbər Təhsil Nazirliyi qrant müsabiqəsi elan edib\nƏvvəlki Xəbər 6361 bakalavr magistratura səviyyəsinə qəbul olub


Nikolas Kanales: “Neftçi”ni həmişə zirvədə görmək istəyirəm” | SuperSport\nƏsas səhifə Futbol Nikolas Kanales: “Neftçi”ni həmişə zirvədə görmək istəyirəm”\nDərc etdi: SupersportTarix İyun 27, 2020 , 12:01 Kateqoriya: FutbolRəy yoxdur\nBu gün “Neftçi”nin sabiq futbolçusu Nikolas Kanalesin 35 yaşı tamam olur. 1985-ci ildə dünyaya gəlmiş çilili hücumçu 2012-2013, 2014-2015, 2016-cı illər ərzində “Neftçi”də çıxış edib. 2013-cü ildə Azərbaycan çempionatının qalibi və bombardiri olmuş Kanales elə həmin ildə ölkə kubokunu başı üzərinə qaldırıb.\nKlubun rəsmi saytı ad günü münasibəti ilə veteran futbolçudan müsahibə alıb.\n– Çox sağ olun, təşəkkür edirəm! Bəli, təəssüf ki, pandemiya bütün dünyanı başına alıb və bu çox üzücüdür. Çilidə aprel ayından etibarən karantin rejimindəyik. İnsanlar normal işləyə, yaxınları ilə görüşə bilmirlər. Düşünürəm ki, tezliklə hər şey əvvəlki vəziyyətinə qayıdacaq.\n– Artıq karyeranızı başa vurmusunuz və geri boylanıb bunu dəyərləndirə bilərsiz. Hesab edirsiz ki, daha çox şeyə nail ola bilərdiniz?\n– Ümumiyyətlə, karyeram boyu həmişə istədiklərimə nail olmağa çalışmışam və nail olmuşam. “Neftçi”nin heyətində də çempion və bombardir olmağa cəhd etmişəm. Xoşbəxtlikdən komanda yoldaşlarım güclü futbolçular olublar ki, bunun da sayəsində məqsədimə çatmışam.\n– “Qarabağ”la “Tofiq Bəhramov” stadionunda keçirdiyimiz oyun çox vacib idi. Matçın sonlarına yaxın Vobayın ötürməsindən sonra cərimə meydançasının kənarından gözəl zərbə ilə komandamızın ikinci qolunu vurdum. Nəticədə qələbə qazanaraq əsas rəqibimizi 4-5 xal geridə qoyduq və bununla da çempionluğu təmin etdik. Bundan əlavə, Milan “İnter”i ilə keçirdiyimiz oyunlar və həmin vaxt vurduğum qol karyeramda ən vaciblərdəndir.\n– Məşqçi olmaqla bağlı planlarınız var, yoxsa futbolla həmişəlik vidalaşmısız?\n– Artıq iki ildir şəxsi biznesimi qurmuşam. Buna görə də futboldan ayrılmağım çətin olmadı. Tez-tez Çindən Çiliyə müxtəlif məhsullar gətirirəm. Hələ də dəvətlər alıram, amma artıq ilyarımdır oynamıram və əminliklə deyə bilərəm ki, futbolla həmişəlik vidalaşmışam.\n– Siz “Neftçi”nin və Azərbaycan futbolunun tarixində qızıl iz qoymusuz. Təbii ki, həmişə azarkeşlərin xoş sözlərlə xatırlayacağı insan olacaqsınız. Onlara nə demək istərdiniz?\n– Sevgi, qayğı və diqqət məni həvəsləndirən amillərdəndir. İstər Bakı küçələrində, istər stadionlarda insanlardan, azarkeşlərdən böyük hörmət görmüşəm. Tribunalarda adım səslənəndə böyük zövq alırdım, oynamaq həvəsim daha da artırdı. Fürsətdən istifadə edib, mənə göstərilən sevgiyə və diqqətə görə hər bir “Neftçi” azarkeşinə səmimi qəlbdən təşəkkürümü bildirirəm. Onlarla qürur duyuram və hər birinə qucaq dolu salam göndərirəm.


Abbasov Abbasovdan həmyerlilərimizə xəbərdarlıq\n17 Oktyabr 2013 07:00\n"Mən bütün regionlara zəng vurmuşam. Azərbaycanlılardan xahiş edirik, özlərini təmkinli aparsınlar və restoranlara getməsinlər".\nBu fikirləri "Azərros" Federal Milli Mədəni Muxtariyyətinin Ağsaqqallar Şurasının sədri Abbas Abbasov "Dojd" telekanalına müsahibəsində deyib.\n"Baş verənlər çox təssüf doğurur. Rusiyada yaşayan azərbaycanlılar baş verən hadisələrdən çox təəssüflənirlər və heç bir halda qətldə şübhəli bilinən Azərbaycan vətəndaşı Orxan Zeynalovu dəstəkləmirlər".\nA. Abbasov "Pokrov" meyvə-tərəvəz bazası ətrafında yaranan vəziyyəti də şərh edib: "Bu baza bu gün-dünən yaranmayıb. Neçə illərdir ki, fəaliyyət göstərir. Yazırlar bazarların çox azərbaycanlıların əlindədir, o cümlədən bu meyvə-tərəvəz bazasının. Biz o vaxt bir ölkə idik. Bir yerdə yaşayırdıq. Həmin ölkə dağıldı. Azərbaycan və Özbəkistan bütün SSRİ-ni meyvə və tərəvəz məhsulları ilə təmin edirdi. Azərbaycan təzə gəlməyib ki, bu sahəyə... SSRİ-nin vaxtından azərbaycanlılar bu sahədədir".\nA. Abbasov qətldə şübhəli bilinən Orxan Zeynalovla bağlı hadisələri belə şərh edib: "Orxan Zeynalov Rusiyaya kosmosdan uçub gəlməyib. O, sərhədi, gömrüyü keçib. Hər bir ölkənin haqqıdır ki, viza tətbiq elsəin, öz ölkəsinin təhlükəsizliyinin təmin eləsin. Bununla Rusiya dövlətinin müvafiq qurumları vaxtında məşğul olmalı idilər".\nA. Abbasov deyib ki, "bir nəfərə görə hamının üstündən xətt çəkmək olmaz": " O, bu cinayəti törədibsə, qoyun, bu sübuta yetirilsin və ona layiqli cəza verilsin. Amma bundan başqa məqsədlər üçün istifadə etmək düzgün deyil. Bu qətldən istifadə edib iğtişaş törədənlər Rusiyanın zəifləməsini istəyənlərdir".(apa)


İcra başçısı qalib idmançıları təbrik etdi | ARAN qəzeti\nİcra başçısı qalib idmançıları təbrik etdi\nAğcabədi Rayon İcra Hakimiyyətinin başçısı Rafil Hüseynov Taekvondo idman növü üzrə Avropa Birinciliyində uğurlu nəticə əldə etmiş taekvonduçuları qəbul etmişdir.\nGörüşdə Ağcabədi Rayon İcra Hakimiyyəti yanında İctimai-siyasi və humanitar məsələlər şöbəsinin müdir müavini, dini qurumlarla işin təşkilatçısı Ceyhun Mamedov, rayon gənclər və idman idarəsinin rəisi Rüfət Quliyev, rayon təhsil şöbəsinin müdiri İsmayıl Həsənov iştirak ediblər.\nRayon rəhbəri mükafatçıları təbrik edərək, onlara uğurlar arzulayıb, hədiyyələr təqdim edib.\nQeyd edək ki, 25-27 avqust 2021 tarixlərdə Estoniyanın paytaxtı Tallin şəhərində keçirilən uşaq və yeniyetmələr arasında taekvondo idman növü üzrəAvropa birinciliyində milli yığma komandanın tərkibində iştirak edən Çingiz Həsənov 36 kq çəki dərəcəsində I yerə, yeniyetmələr arasında çıxış edən Vasif Səlimov 45 kq çəki dərəcəsində II yerə layiq görülmüşdür.\nƏvvəlki məqaləŞəhid ailələri ziyarət edilir\nNövbəti məqalədəAğcabədili dustaq təcridxanada boğazını kəsdi


Brouzerlər. On-line və Off-line iş rejimləri\nMövzu: Brouzerlər. On-line və Off-line iş rejimləri C. Okt. 13, 2006 11:54 am\nBrouzer - Sizin kompüterdə işləyən və İnternet-səhifələrin axtarışına və baxılmasına imkan yaradan bir proqramdır. İnternetdən sizə və sizdən İnternetə informasiya göndərərkən, brouzer müştəri-server sxemindən istifadə edir. Bu sxemdə sizin kompüter - müştəri kimi, uzaqda yerləşən kompüter isə server kimi çıxış edir.\nSiz istifadəçi olduğunuz halda kompüterinizdəki müştəri proqramı (brouzer) server adlanan şəbəkə qovşağına qoşulur və ona informasiya almaq üçün sorğu göndərir. Serverdəki proqram, öz növbəsində, bu informasiyanı sizə göndərir və növbəti sorğunu gözləyir. Belə iş rejiminə On-line iş rejimi deyilir (On-line ).\nÇoxfunksiyalı bir proqram kimi brouzer avtonom rejimdə - İnternetə qoşulmadan - HTML- sənədlərə və GIF, JPG və ya JPEG formatlı şəkillərə baxmaq üçün istifadə olunur. Bu recim Off-line iş rejimi adlanır.\nMüxtəlif şirkətlər tərəfindən yaradılmış bir çox brouzerlər mövcuddur. Lakin bütün dünyada istifadəçilərin əksəriyyəti Microsoft şirkətinin Internet Explorer və yaxud Netscape şirkətinin Netscape Communicator proqramların seçir.\nBiz Internet Explorer 5 brouzerinin işi ilə tanış olacağıq. Netscape Communicator proqramı bundan az fərqlənir.\nİşçi stolunda proqramın işarəsinin üzərində mausun düyməsini iki dəfə basmaqla, onu işə salın.\nEkranda Internet Explorer brouzerinin pəncərəsini görürsünüz. Hal-hazırda ünvan sətrində, proqram işə salınarkən avtomatik yüklənən və Home Page adlanan Ev Web - səhifəsinin ünvanı göstərilir.\nAvtomatik yüklənən Ev səhifəsinin ünvanı brouzerin sazlanması zamanı təyin edilir.


Cabbar Quliyev - Vikipediya\n19 may 1922(1922-05-19)\nZəngibasar mahalı, Masis rayonu, Zəhmət\nErmənistanın əməkdar rəssamı (1967)\nCabbar Quliyev (azərb. Cabbar Əli oğlu Quliyev) — Ermənistanın əməkdar rəssamı (1967), Azərbaycan Rəssamlar İttifaqının üzvü\nCabbar Quliyev 19 may 1922-ci ildə Ermənistanın Zəngibasar mahalında Haçaparaq (Zəhmət) kəndində anadan olmuşdur.\n1941-ci ildə İrəvan Dövlət Pedaqoji texnikumunu bitirmişdir.\nO, İkinci Dünya müharibəsində iştirak edərək, İtaliya və Yuqoslaviya partizan hərəkatının fəal üzvlərindən olub. Onun döyüş yoldaşları Sovet İttifaqı Qəhrəmanıl Mehdi Hüseynzadə, tanınmış partizanlar Cavad Həkimli, İbrahim Bayramov və başqaları olmuşdur. Müharibədən sonra 45 il müəllimlik edib.\nAzərbaycan Dövlət İncəsənət İnstitutunu bitirmişdir. 1961-ci ildən 1988-ci ilə kimi İrəvan Dövlət Pedaqoji İnstitutunda müəllim işləmişdir.\n1967-ci ildə Əməkdar Pəssam fəxri adına layiq görülmüşdür. 50 illik rəssamlıq fəaliyyəti dövründə 4000-dən artıq əsər yaradıb, 23 dəfə fərdi sərgisi təşkil olunub. Dünyanın 20-dən artıq ölkəsinin muzeylərində və şəxsi kolleksiyalarda əsərləri var.\n1988-ci ildə erməni zorakılığı üzündən Azərbaycana köçüb. Burada o, Azərbaycan Rəssamlar ittifaqının üzvülüyünə qəbul olunub.\nC.Quliyev əsasən mənzərə janrında işləyən rəssam olmuşdur. Lakin Qarabağ müharibəsi ilə bağlı bir neçə kompozisiya yaradıb: onlardan “Qaçqınlar”, “Xocalı faciəsi”, “20 yanvar”, “Biganəlik”,“Haray” və s. Tarixi şəxsiyyətlərdən “Füzuli”, “Xəstə Qasım”, “Aşıq Ələsgər”in yeni kompozisiyada portretini yaradıb. Dədə Qorqudun, Miskin Abdalın obrazlarını canlandırıb.\nƏsgər Zeynalov, "İrəvan ziyalıları", Bakı, "Oğuz eli", 1999. səh.262-də.\nMənbə — "https://az.wikipedia.org/w/index.php?title=Cabbar_Quliyev&oldid=4563588"\nBu səhifə sonuncu dəfə 14 yanvar 2019 tarixində, saat 22:16-də redaktə edilib.


Bir otağa sığışan muzey\n10 Sentyabr 2014 16:52 (UTC+04:00)\nGədəbəydə nadir eksponatlar niyə nümayiş etdirilmir?\nAzərbaycanda cəmi 2 rayonda Tarix-diyarşünaslıq muzeyinin öz binası yoxdur. Bunlardan biri də Gədəbəy rayonundadır.\nTeleqraf.com-un məlumatına görə, hazırda təmirdə olan Gədəbəy rayon Tarix-diyarşünaslıq muzeyi yerli Mədəniyyət evinin binasında yerləşir. Muzeyə bu binada cəmi bir otaq ayrılıb ki, bu da müəssisənin nəzdindəki eksponatların hamısının nümayiş etdirilməsinə bəzi problemlər yaradır.\nBu yaxınlarda Parlament Jurnalistlər Birliyinin təşəbbüsü ilə 10-dan çox jurnalist Gədəbəy rayon Tarix-diyarşünaslıq muzeyində olub. Muzeyin direktoru Afət Bağırovanın verdiyi məlumata görə, muzeydə eramızdan əvvəl dövrlərə məxsus tunc əşyalar, qızıl məmulatlar, keramik qablar var: “Burada qədim əmək alətləri də mövcuddur. Muzeyimiz Gədəbəy təbiəti, dərman bitkiləri, etnoqrafiyası haqqında məlumat verə bilər”.\nÖtən ay 3500 illiyini qeyd edən Gədəbəy rayonu qədim tarixə malikdir. Bu səbəbdən ərazidən tez-tez tarixi əhəmiyyəti olan əşyalar tapılır. Lakin direktorun sözlərinə görə, bəzən vətəndaşlar bu əşyaları muzeyə vermək istəmir: “Bu da nadir eksponatların əllərdə qalması ilə nəticələnir: “Hazırda Gədəbəydə evini muzeyə çevirən insanlar var, tapılan əşyaları dövlətə vermək istəmirlər”.\nA.Bağırovanın sözlərinə görə, yeni tapılan eksponatların hamısı qeydiyyata alınır, kitaba salınır. Hazırda muzeydə 2100-dən artıq eksponat var. Lakin muzeyin hazırda təmirdə olması və yerinin darısqallığı ekspozisiyaların hamısının nümayiş etdirilməsinə imkan vermir: “Hazırda Gədəbəy rayonunun tarixi, milli mədəniyyətini hər kəsə çatdırmaq üçün kifayət qədər eksponatlarımız var. Hətta mən deyərdim ki, tarixi əhəmiyyətinə görə dünya seyrçilərinin diqqətini cəlb etməyə layiq sərvətlərimiz var. Lakin bu zəngin mənəvi sərvətlərimiz haqqında məlumatlar o qədər də geniş yayılmayıb. Bu işdə medianın yardımına ehtiyacımız var”.\nQeyd edək ki, Parlament Jurnalistlər Birliyi “Muzeylərin tanıdılması yolu ilə mədəni-əxlaqi dəyərlərin təbliği layihəsi çərçivəsində bir sıra bölə muzeylərinə jurnalistlərin səfərini təşkil edir. Prezident yanında QHT-lərə Dövlət Dəstəyi Şurasının dəstəyi ilə icra olunan layihə çərçivəsində Yardımlı rayonuna da tanıtım səfəri olmuşdu. PJB-nin xətti ilə daha bir neçə bölgədəki muzeylərə press-turlar təşkil olunacaq.


Siyasət 20 İyul 2019 10:25 (UTC+04:00)\nAzərbaycan Respublikası Sərhəd Qoşunları yaranmasının 100 illiyi qarşısında...\nMüsahibimiz Respublika Veteranlar Təşkilatının sədr müavini, Azərbaycan Respublikası Sərhəd Qoşunları Komandanının şəxsi heyətlə iş üzrə keçmiş müavini, polkovnik Cəlil Xəlilovdur.\n- Cəlil müəllim, bu il Sərhəd Qoşunlarının yaradılmasının 100 illiyi tamam olur. Bu şanlı yubileyin tarixi, yaddaqalan məqamları haqqında düşüncələrinizi bilmək istərdik...\n- Azərbaycanın Respublikasının Sərhəd Qoşunları sözün həqiqi mənasında şanlı tarixi yol keçib. Bu qürur doğuran yolun başlanğıcı Azərbaycan Xalq Cümhuriyyəti dövründə qoyulub. Cümhuriyyətin yaranmasına qədər çar Rusiyasının tərkibində Azərbaycanın sərhədləri qeyri-müəyyən olub. Yəni, digər xalqlar kimi, Azərbaycanın da sərhədlərinin mühafizəsi Rusiya tərəfindən həyata keçirilib. Çar Rusiyasının süquta uğraması ilə Azərbaycanın sərhədlərinin müəyyən edilməsi və mühafizəsi sahəsində lazımi addımlar atılıb. Azərbaycanın sərhədlərinin müəyyənləsdirilməsi və onun mühafizəsi istiqamətində ilk rəsmi addımlar AXC qurulmasından sonra mümkün olub. Müstəqil dövlət qurulduqdan sonra sərhədlərin müəyyənləşməsi və mühafizəsi məsələləri həllini tapmağa başlayıb. Mühafizə qüvvələrinin yaradılması və formalasması sahəsində hökumət və parlament kompleks tədbirlər həyata keçirib. Gürcüstan və Ermənistanla sərhədlərin müəyyənləsdirilməsi üçün bir neçə layihə və təkliflər də hazırlanıb. Bunlardan biri 1918-ci il iyun ayının 22-də “Poylu stansiyasında sərhəd postunun yaradılması haqqında” qəbul edilən qərardır. İlk mühafizə qüvvələrinin başlıca vəzifəsi qaçaqmalçılığın və qanunsuz ticarətin qarşısının alınması idi. Bu vəzifə Poylu və Mazımçay sərhəd postlarının mühafizə qüvvəsinin üzərinə düşürdü.\n- Sərhəd Qoşunlarının yerinə yetirdiyi missiya barədə daha hansı mühüm faktları diqqətə çatdırmaq istərdiniz?\n- Sərhəd mühafizəsi çox çətin tarixi şəraitdə yaranıb. Ölkə dörd bir yandan təhlükə və taleyüklü problemlərlə üzbəüz qalmışdı; şimaldan, cənubdan, şərqdən və qərbdən Azərbaycana təcavüzlər, müxtəlif dəstələrin basqınları gözlənilirdi, digər tərəfdən də artıq qeyd etdiyimiz qaçaqmalçılıq və qanunsuz ticarət halları geniş miqyas almışdı. Zaqatalada qubernator olmuş general-mayor Ş.Haşımbəyov Daxili İşlər Nazirliyinə ünvanladığı məktubda sərhəd mühafizəsi üçün 150 nəfər lazım olduğunu bildirdi. Bunlardan 50-si jandarmeriya, 100 nəfəri isə mühafizəçi kimi nəzərdə tutulmuşdu. Mühafizə qüvvəsinin sərhəddə 12 postda yerləşdirilməsi nəzərdə tutulurdu.\nŞimaldan və dəniz sərhədlərindən gözlənilən bolşevik Rusiyası və Denikinin könüllü ordusu, qərbdən Ermənistan və digər təhlükələri göz önünə gətirəndə ölkənin sərhədlərindəki vəziyyət daha da aydın olur. Üstəlik 1919-cu ilin ikinci yarısına qədər Lənkəran qəzası və Muğanın bir hissəsində dövlətə müqavimət göstərən silahlı qüvvələr mövcud idi. Həmin qüvvələrin qəti surətdə məğlub edilməsi 1919-cu ilin uğurlu avqust hərbi əməliyyatından sonra mümkün oldu.\nBelə mürəkkəb və ağır vəziyyətdə Azərbaycan sərhədçiləri milli ordu ilə birlikdə üzərlərinə düşən vəzifələri şərəflə, fədakarlıqla icra edərək Azərbaycanın sərhədlərini mümkün olduğu qədər mühafizə edirdilər.\n- İlk sərhəd mühafizə qüvvələrinin Daxili İşlər Nazirliyinin tərkibində yarandığını qeyd etdiniz. Bu qüvvələrin təşkili vəzifələrinin sonrakı mərhələdə Maliyyə Nazirliyinə həvalə edildiyi məlum olur. Bu, nə ilə bağlı idi?\n- Doğrudur, sərhəd mühafizəsi sahəsində vəzifələr Maliyyə Nazirliyinə həvalə olundu. Bu qərar qəbul edilərkən real vəziyyət və ondan əvvəl görülmüş bir sıra işlər nəzərə alınmışdı. Qaçaqmalçılıq və qanunsuz ticarət dövriyyəsi getdikcə geniş miqyas almışdı. Bu da qanunsuz ticarət dövriyyəsi ilə həm də daxildə mübarizə aparmaq zərurətini doğururdu. Bu işlə əsasən maliyyə orqanları məşğul olmalı idi. Həmin qanunla gömrük idarəsi hissəsi adlandırılan qurum ləğv olunmuş və onun əsas səlahiyyətləri Maliyyə Nazirliyinə verilmişdi.\nParlamentin 1919-cu il avqust ayının 18-də keçirilən iclasında 8 bənddən ibarət “Azərbaycan Respublikasının gömrük baxımından sərhəd mühafizəsinin təsis edilməsi haqqında” qanun layihəsi maddə-maddə səsə qoyularaq qəbul edilmişdi. Məhz həmin tarix müstəqil Azərbaycan Respublikasının Sərhəd Qoşunlarının yaradılması günü kimi qəbul edilir.\n- Sərhəd mühafizə qüvvələrinin təşkili sahəsində vəzifələrin tam yerinə yetirilməsi, vahid strukturun yaradılması mümkün oldumu?\n- Çox təəssüf ki, bu suala müsbət cavab verə bilmirik. 1920-ci ilin 27 aprel işğalı ilə AXC-nin süquta uğradılması sərhəd mühafizəsinin, gələcək müstəqil Sərhəd Qoşunlarının formalaşdırılması istiqamətində atılan addımların qarşısını aldı. Sovet dövründə Azərbaycanda sərhəd mühafizəsinin həyata keçirilməsi vəzifələri SSRİ-nin mərkəzi hakimiyyətinin tabeliyində olan məhz bu məqsədlə yaradılmış sərhəd qüvvələrinə (qoşunlarına) həvalə olundu.\n- Sovet dövründə Azərbaycanda Sərhəd Qoşunlarının yaradılması istiqamətində görülən işləri qənaətbəxş saymaq olarmı?\n- Sovet dövründə Azərbaycanda müstəqil Sərhəd Qoşunlarının yaradılmasından söhbət gedə bilməzdi. Buradakı sərhəd dəstələri Zaqafqaziya Sərhəd Dairəsinin tərkibinə daxil idi və bütün məsələlər Moskvadan idarə edilirdi. Qoşunların əksər zabit heyəti, ən başlıcası rəhbər kadrları qeyri-millətlərin nümayəndələrindən ibarət idi. Yalnız ümummilli lider Heydər Əliyev Azərbaycanda ilk dəfə hakimiyyətə gəldiyi dövrdən başlayaraq bu sahədə mühüm dönüş yaranmağa başlandı. Qısa müddət ərzində vəziyyəti dəyişmək çətin olsa da Heydər Əliyev çox böyük işlər gördü. Milli kadrların Zaqafqaziya Sərhəd Dairsinin daxilində olan Azərbaycan sərhəd dəstələrində təmsil olunmalarına, onların yüksək vəzifələrə irəli çəkilməsinə xüsusi diqqət yetirilməsi, bir qədər sonra onların hətta Zaqafqaziya Sərhəd Dairəsində vəzifə tutmalarına şərait yaratdı. 1970-80-ci illərdə yetişən, SSRİ Sərhəd Qoşunlarının tərkibində xidmət edən, yüksək vəzifələr tutan milli sərhədçi kadrlar Azərbaycanın dövlət müstəqilliyinin bərpasından sonra Sərhəd Qoşunlarının təşkilində yaxından iştirak etdilər.\nÜmummilli Liderin təşəbbüsü və birbaşa rəhbərliyi ilə Azərbaycan KP MK bürosunun qərarı əsasında 1971-ci il iyul ayının 20-də Azərbaycanda yaradılan C.Naxçıvanski adına Hərbi lisey gələcək peşəkar hərbçi, eləcə də sərhədçi kadrların hazırlanmasında ilk baza rolunu oynadı. Həmin liseyin məzunu olanların əksəriyyəti hərbi təhsillərini davam etdirərək həqiqi peşəkarlar kimi yetişdilər və imperiyanın dağılmasından sonra Azərbaycanda hərb sahəsində mühüm vəzifələr tutdular, milli ordu və digər qoşun növlərinin, o cümlədən Sərhəd Qoşunlarının yaradılmasında və Qarabağ müharibəsində yaxından iştirak etdilər.\n- Müstəqilliyin bərpasından sonra Azərbaycanda Sərhəd Qoşunlarının formalaşmasında siz də yaxından iştirak etmisiniz...\n- Müstəqilliyin bərpasından sonra, yeni mərhələdə ümummilli lider Heydər Əliyev Azərbaycanın yüksək hazırlığa malik Sərhəd Qoşunlarının yaranmasına, ölkənin sərhəd təhlükəsizliyinin peşəkar təminatçısı olan xüsusi qoşun növünün təşkili üçün etibarlı təməllərin qoyulmasına nail oldu. Ulu öndərin dəyərli, yüksək peşəkarlıqdan qaynaqlanan əvəzsiz tövsiyələri, ilk gündən başlayaraq Sərhəd Qoşunlarının maddi-texniki bazasının möhkəmləndirilməsi, ixtisaslı kadrların hazırlanmasına göstərdiyi mütəmadi dəstək müstəqil Azərbaycanın Sərhəd Qoşunlarının hərtərəfli formalaşmasına şərait yaratdı.\nYadımdadır, Sərhəd Qoşunlarının formalaşmağa başladığı ilk aylarda bəziləri Azərbaycan sərhədçilərinin ölkə sərhədlərinin təhlükəsizliyini lazımi səviyyədə təmin edəcəyinə şübhə ilə yanaşır, özləri də fərqinə varmadan açıq-aşkar belə təbliğat aparan xarici qüvvələrə rəvac verirdilər. Ancaq fədəkar Azərbaycan sərhədçiləri çox qısa müddətdə bu iddia və inamsızlığın heç nəyə əsaslanmadığını öz yüksək xidmətləri ilə sübuta yetirdilər. Azərbaycan sərhədlərinin keçmiş SSRİ qüvvələrindən təhvil-təslim prosesi uğurla başa çatdırıldı. Bu prosesdə yaxından iştirak etmiş bütün sərhədçilər kimi, mən də qürur hissi keçirirəm. Yeri gəlmişkən, bu mühüm vəzifənin uğurla icra olunmasında o zaman Naxçıvan Muxtar Respublikasına rəhbərlik edən Heydər Əliyevin böyük nüfuzu və yenilməz siyasi iradəsi həmin bölgədəki silah-sursat və hərbi texnikanın 100 faiz Naxçıvan Sərhəd Dəstəsinin sərancamında saxlanmasına şərait yaratmışdı. Məhz Ulu öndərin qətiyyəti nəticəsində bölgəni tərk edən rus sərhədçiləri öz şəxsi əşyalarından başqa Naxçıvandan nəinki silah-sursat və hərbi texnika, heç bir ədəd güllə də apara bilməmişdilər. Ölkənin digər sərhəd dəstələrində iki dövlət arasında razılaşdırıldığı kimi, bütün texnika və hərbi sursat 50-nin 50-yə prinsipi ilə bölünmüşdü.\nSonrakı mərhələdə Azərbaycan Prezidenti İlham Əliyevin uğurla davam etdirdiyi bu fəaliyyətlər Sərhəd Qoşunlarının bütün istiqamətlərdə möhkəmlənməsinə və inkişafına, nəinki regionda, hətta dünyada ən peşəkar qoşun kimi tanınmasına gətirib çıxardı.\n- Bir peşəkar kimi müasir mərhələdə Sərhəd Qoşunlarının fəaliyyəti barədə daha nələri xüsusi vurğulamaq istərdiniz?\n- Müasir Sərhəd Qoşunları həm hazırlıq səviyyəsi, həm peşəkarlığı, həm də şəxsi heyətin xidməti işə münasibəti baxımdan çox yüksək səviyyədədir. Ulu Öndərin və Azərbaycan Prezidenti İlham Əliyevin tövsiyə və tapşırıqlarına bacarıqla, layiqincə əməl edirlər. Şəxsi heyətin döyüş və xidmət səviyyəsinin durmadan yüksəlməsinə nail olan Sərhəd Qoşunlarının bu günü ilə qürur duymağa haqqı çatır. Çünki Azərbaycan sərhədçiləri bu gün sözün həqiqi mənasında ölkə sərhədlərinin etibarlı təhlükəsizliyini təmin etməyə tam qadirdir. Hazırda ölkə sərhədlərini peşəkarlıqla qoruyan sərhədçilərimiz həm də Azərbaycanın qərbində, Ermənistanla sərhədlərin müdafiəsini uğurla yerinə yetirirlər. Bunu yaxın da, uzaq da, dost da, düşmən də görür və istəsə də, istəməsə də qəbul etmək məcburiyyətindədir.\n- Bu uğurların təməlində hansı faktorlar dayanır?\n- Azərbaycan sərhədçilərinin əldə etdikləri uğurların təməlində bir sıra inkarolunmaz amillər dayanır. Əvvəldə qeyd etdiyim kimi, Ali Baş Komandan, möhtərəm Prezidentimiz İlham Əliyevin qətiyyətli addımları. Sərhəddə xidmət səviyyəsinin yüksəlməsi və peşəkarlığın artmasını da buraya əlavə etsək, mənzərə tam aydın olar. Sərhədçilərimiz vətəninə, xalqına, dövlətinə həqiqi sədaqətlə xidmət edir, yüksək peşəkarlıq göstərir, tapşırılan işə tam məsuliyyətlə yanaşırlar. Onlarda yeniliyi mənimsəmək bacarığı və daim təkmilləşməyə, özünü inkişaf etdirməyə çalışmaq həvəsi var.\n- Yəqin ki, sərhədçilərimizə bayram təbrikiniz də var\n- Sərhəd Qoşunlarının bütün şəxsi heyəti 100 illiyi - böyük bayrama, təntənəli yubileyə hazırlaşır. Sərhəd Qoşunları üçün hər bir əsgərinin, hər bir zabitinin bu tarixi günə xidməti vəzifələrinin öhdəsindən layiqincə gələrək cavab verəcəyinə inanırıq. Çünki onlar bunu öz şərəfli və qürur doğuran peşələri ilə haqq edirlər. Azərbaycan sərhədləri etibarlı əllərdədir. Bütün sərhədçiləri qarşıdan gələn əlamətdar yubiley münasibətilə təbrik edir, Vətən üçün çox gərəkli xidmətlərində uğurlar diləyirəm. (İkisahil.az)


Haas-ın daha iki əməkdaşı karantinə alınıb | Formula1 Azərbaycanda\nBu gün səhər Haas komandasının daha iki əməkdaşı koronavirus simptomları ilə karantinə alınıb, onlardan alınmış analizlərin nəticələri axşamadək hazır olacaq və bu vaxta qədər işçilər təcrid olunacaqlar.\nF-1.az xatırladır ki, dünən Haas komandasının iki, McLaren komandasının isə bir əməkdaşının koronavirusa yoluxduğu ehtimal edilərək karantinə alınmışdılar.\n“Hələlik dörd nəfər – bir mühəndis və üç mexanik. Hələlik işimizin öhdəsindən gələ bilirik, – deyə komandanın başçısı Günter Ştayner vəziyyətə aydınlıq gətirib. – Günortadan sonra analizlərin nəticəsini almalıyıq, başqa heç nə bilmirəm. Bu mövzuda spekulyasiya etmək istəmirəm, həkim deyiləm. Ümid edirəm ki, analizlər mənfi olar və işləri davam etdirəcəyik. Başqa alternativlər yoxdur – onları başqaları ilə əvəz edə bilmərik, bunun üçün vaxt yoxdur”.\nViktoriya ştatının baş sanitar həkimi Brett Satton Melburnun SEN 1116 radiostansiyasına verdiyi açıqlamada sonrakı addımların analiz nəticələrindən asılı olduğunu söyləyib: “Komandanın bir neçə əməkdaşını təcrid etmişik. Sonrakı addımlar analizdən asılıdır. Nəticələr mənfi olarsa, onlar işlərinə davam edə bilərlər, əgər müsbət olarsa, əlaqə qurduqları hər kəs karantinə alınmalıdır. Bu halda onların Qran Pirdə iştirak etməyə yetərli sayda əməkdaşları olacaqmı? Bilmirəm…”\ncoronavirus, Uralkali Haas F1 Team\n24, İyul - 18:45557\n24, İyul - 17:59510\n24, İyul - 19:54488\n24, İyul - 20:34393\nHaas komandası Force İndia kimi ola bilər?\nR.Qrojan da Le Manda yarışacaq?\nHaas ev trasında xal aldığı üçün sevinclidir


NASA: “Qara dənizin rəngi dəyişir” - Pia.Az\nNASA: “Qara dənizin rəngi dəyişir”\nTarix 19.06.17, 11:43\nNASA alimləri bildirirlər ki, Qara dənizin rəngi dəyişir\n«Aqua satellite» kosmik peykindən alınmış fotoşəkillərdən görünür ki, əvvəllər tutqun-göy rəngində olan dəniz fitoplanktonun kütləvi çoxalması nəticəsində indi firuzə rəngi alıb – dənizdə firuzə rəngli böyük ləkə diqqəti çəkir.\n«Fox News»-un məlumatına görə, ən parlaq rəng çaları Rumıniya, Bolqarıstan və Ukrayna sahillərində qeydə alınıb.\nMütəxəssislərin məlumatına görə, əvvəllər kosmosdan çəkilmiş şəkillərdə Qara dəniz tutqun-göy rəngində olub. Rəngin dəyişməsi fitoplanktonun kütləvi axınının nəticəsidir. Bundan başqa, dənizin suyunda oksigenin miqdarı kəskin şəkildə azala bilər ki, bu da dəniz canlılarının kütləvi məhvinə gətirib çıxarar.\nMəlumat üçün bildirək ki, fitoplanktolara birhüceyrəli yosunlar və sianobakteriyalar aiddir. Onlar Günəş işığı və suda həll olmuş qidalı maddələrlə qidalanırlar. Fitoplankton həm də molyuskalar və daha böyük balıqlar üçün qida rolunu oynayır. (AzPolitika.info)


Saatı ixtira edən şəxs, onu hansı vaxta quracağını necə bildi? - Ens.az - 4 dildə xəbərlər və ensiklopediya, ən son xəbərlər, en son xeberler\nSaatı ixtira edən şəxs, onu hansı vaxta quracağını necə bildi?\nDərc edildi:\t 24 July 2020, 15.33 Baxış sayı: 859\nAvropada ilk mexaniki saatlar yalnız XIV əsrdə ortaya çıxdı.\nSaatlar müasir həyatın vacib atributudur, hər kəsə dəqiq vaxtı bilməyə imkan verir. Təəccüblüdür ki, Avropada ilk mexaniki saatlar yalnız XIV əsrdə ortaya çıxdı. İnsanlar onlara hansı vaxtı qurmağın lazım olduğunu necə bilirdilər?\nƏslində insanlar mexaniki saatlar ortaya çıxmazdan əvvəl vaxtı necə ölçməyi öyrənmişdilər. İlk sadə saat günəş saatı idi.\nCənub Yarımkürəsinə xas xüsusiyyətləri olan Avstraliyanın Pert şəhərində üfüqi bir günəş saatı: cənubda günorta kölgəsi və şimalda günəş; Göydəki Günəşin görünən yolu sağdan sola gedir, buna görə saatlar saat əqrəbinin əksinə sayılır\nGünəş saatının qurğusuna yalnız qnomon və siferblat daxil idi. Uzunluğun dəyişikliyi və qnomondan kölgənin hərəkətinə görə vaxtı müəyyən edirdilər. Sutkada əsas oriyentir günorta - Günəşin üfüqdən mümkün qədər yüksək olduğu an sayılırdı, qnomon isə - məkanın eninə bərabər bucaq altında duran hər hansı mil sayılırdı. Min illərdir ki, günorta - zaman üçün universal istinad nöqtəsi sayılır .\nGecə, vaxt ulduzların mövqeyinə görə təyin olunurdu. 9-cu əsrdən etibarən insanlara bu işdə nokturlabium – cari tarixi bilərək, Qütb Ulduzana nəzərən ulduzların mövqeyinə görə vaxtı müəyyənləşdirməyə imkan verən italyan astronomik cihazı tərəfindən kömək edirdi. Orta əsrlərin hər bir sakininin belə hesablamalar apara bilmədiyini və Şimali Ulduzun yalnız planetin şimal yarımkürəsində görünməsini nəzərə alsaq, qurğu kifayət qədər qeyri-mükəmməl və əhalinin əksəriyyəti üçün əlçatmaz idi.\nGünün vaxtını ölçən ilk mexaniki cihaz Çində 725-ci ildə icad edilmişdir. O, XIV əsrin əvvəllərində ərəblərin sayəsində Avropaya çatdı və yalnız saat oxuna malik idi. Dəqiqələr və saniyələr onda ümumiyyətlə ölçülmürdü.\nBelə saat şəhər qüllələrində quraşdırılırdı və müəyyən edilmiş vaxtın qeyri-dəqiqliyinə baxmayaraq, şəhərin hər bir sakini üçün mövcud idi və Günəşdən asılı deyildi.\nPraqa qüllə saatları- dünyanın üçüncü ən qədim astronomik mexaniki saatı və hələ də işləyən ən qədimidir.\nBununla belə, hesablamanın başlanğıcı üçün günəş günortası götürülmüşdü. Bu ənənə bu gün də davam edir.\nDemək lazımdır ki, mexaniki saatın meydana çıxmasına qədər su, qum və alovlu saat istifadə olunurdu. Hər üç növ cihaz eramızdan əvvəl III minillikdən bəri məlumdur və 16-cı əsrə qədər yayılmış qalırdılar.\nQədim Fars Su Saatı\nAvropadakı atəş saatı vahid işarələrin tətbiq olunduğu bir şam idi. Vaxt bu şamın yandırılması ilə hesablanırdı.\nSu saatı gecə-gündüz işləmək üçün hesablanmışdı və su axını ilə işə salınan mürəkkəb mexanizmin və dişli çarxın köməyi ilə hərəkətə gətirilirdi. Vaxt dəqiqliyi baxımından, mexaniki saatlardan geri qalmırdılar.


Erdogan: Bu gun geleceyimiz ucun… - Musavat.az\nErdogan: Bu gun geleceyimiz ucun…\nƏrdoğan: Bu gün gələcəyimiz üçün...\nMusavat.az axar.az-a istinadən xəbər verir ki, bu fikirləri Türkiyə Prezidenti Rəcəb Tayyib Ərdoğan Bakı-Tbilisi-Qars dəmir yolunun açılış mərasimində çıxışı zamanı səsləndirib.\n“Bu mərasimlə Asiyanı, Avropa və Afrikanı bir-biri ilə bağlamaq məqsədi ilə başladılan yeni “İpək Yolu” təşəbbüsünün halqalarından birini istifadəyə veririk. Bakı-Tbilisi-Qars dəmir yolunun ilk səfərinin reallaşması ilə Orta Dəhliz layihəsinin ən önəmli mərhələsi başa çatır. Beləliklə, Londondan Çinə birbaşa dəmir yolu xəttinin qurulduğunu da bəyan edirik”, – deyə Türkiyə Prezidenti vurğulayıb.\nRəcəb Tayyib Ərdoğan qeyd edib ki, qətiyyət və uzaqgörənliyin əsəri olan bu layihə hamımızın birgə uğurudur: “Azərbaycanlı qardaşlarım “Zəhmətlə yeyilən acı soğan minnətlə yeyilən baldan şirindir”, – deyirlər. Məhz bu baxımdan bu layihə zəhmətlə, fədakarlıqla, alın təri ilə həyata keçirildiyi üçün həqiqətən çox önəmlidir. Ölkəm və xalqım adından layihənin bütün bölgəmiz və bütün xalqlarımız üçün xeyirli olmasını Allahdan arzu edirəm”.